qundao/data-zh-poetry huggingface dataset:
行路难七首
作者：郭翼
朝代：明

赠君葡萄之芳醇，璚瑰玉佩之锵鸣。昆吾鹿卢之宝剑，空桑龙门之瑟琴。红颜晖晖不长盛，流光欺人忽西沈。愿君和乐兮欣欣，听我长歌行路吟。不见陆机华亭上，寥寥鹤唳讵可闻。朝愁不能驱，暮愁不可处。中区何陕隘，乘云汗漫瑶之圃。爰从王母访井公，复约元君谒东父。灵桃花开银露台，玉文枣熟青琳宇。我愿于焉此中息，锡以遐年永终古。君不见草木荣复彫，青青摧折风霜朝。人生寓一世，何异石火飞流猋。贵贱寿夭百年殊，死者前后孰可逃。当年称意即可乐，烹羊炰羔召同僚。莫令閒虑损汝神，未老面黧毛发焦。冈头松柏多高坟，声誉俱逐尘壤消。令人及此意沈菀，上堂鼓瑟歌诗谣。门前十字街，车轮马脚不可遮。驰名逐势死不畏，赤手生拔鲸鱼牙。得之未足为身荣，败者颠倒纷若麻。嗟予无能守命分，乐取意适不愿奢。诸君惘惘胡不思，来日苦少去日多。丈夫阖棺事始定，何用无益长怨嗟。秦女卷衣咸阳宫，兰烟桂霰茱萸芳。泥金烂烂辉五綵，新衣新赐苏合房。朝拥群仙行，羲和御车驾飞龙。暮从天女游，月中吹笙凤鸣空。君恩恐移今已衰，羞将泪滴红芙蓉。宁作蓬池并翼鸟，飞飞到死成匹双。蹙蹙靡所骋，出自城北门。顾瞻荒丘中，郁郁蹲石麟。石阙字漫漫，不知何代贵者坟。形骸已灭魑魅迹，物化尽为狐兔尘。吁嗟汉家陵阙荒无主，青山落日秦川下。犹闻樗里有智人，天子之宫夹其墓。今日休论智与愚，昔人意气复何如？愿借飘飖丹凤舄，与子鍊形入云墟。庭前芳树花参差，岁岁争新满旧枝。开白开红接芳叶，撩乱二月三月时。昔日美人颜似花，看花暮去朝复来。红夹罗襦泫香露，青天白日春风吹。而今零落少颜色，见花惋惋含悲思。百年何人得长好，叹息谓君君不知。君不见流水泯泯去不还，日月搅搅曾无閒。人生长苦死催促，富贵早来开我颜。饮酒饮不多，直爱美人扬美歌。即今受乐亦已晚，过眼百年能几何？
行路难七首·其一
作者：郭翼
朝代：明
体裁：乐府曲辞

赠君葡萄之芳醇，璚瑰玉佩之锵鸣。昆吾鹿卢之宝剑，空桑龙门之瑟琴。红颜晖晖不长盛，流光欺人忽西沈。愿君和乐兮欣欣，听我长歌行路吟。不见陆机华亭上，寥寥鹤唳讵可闻。朝愁不能驱，暮愁不可处。中区何狭隘，乘云汗漫瑶之圃。爰从王母访井公，复约元君谒东父。灵桃花开银露台，玉文枣熟青琳宇。我愿于焉此中息，锡以遐年永终古。
行路难七首·其一
作者：郭翼
朝代：明

赠君葡萄之芳醇，璚瑰玉佩之锵鸣。昆吾鹿卢之宝剑，空桑龙门之瑟琴。红颜晖晖不长盛，流光欺人忽西沈。愿君和乐兮欣欣，听我长歌行路吟。不见陆机华亭上，寥寥鹤唳讵可闻。朝愁不能驱，暮愁不可处。中区何陕隘，乘云汗漫瑶之圃。爰从王母访井公，复约元君谒东父。灵桃花开银露台，玉文枣熟青琳宇。我愿于焉此中息，锡以遐年永终古。
行路难七首其七
作者：郭翼
朝代：明
体裁：乐府曲辞

君不见流水泯泯去不还，日月搅搅曾无閒。人生长苦死催促，富贵早来开我颜。饮酒饮不多，直爱美人扬美歌。即今受乐亦已晚，过眼百年能几何？
行路难七首其三
作者：郭翼
朝代：明
体裁：乐府曲辞

门前十字街，车轮马脚不可遮。驰名逐势死不畏，赤手生拔鲸鱼牙。得之未足为身荣，败者颠倒纷若麻。嗟予无能守命分，乐取意适不愿奢。诸君惘惘胡不思，来日苦少去日多。丈夫阖棺事始定，何用无益长怨嗟。
行路难七首其二
作者：郭翼
朝代：明
体裁：乐府曲辞

君不见草木荣复彫，青青摧折风霜朝。人生寓一世，何异石火飞流猋。贵贱寿夭百年殊，死者前后孰可逃。当年称意即可乐，烹羊炰羔召同僚。莫令閒虑损汝神，未老面黧毛发焦。冈头松柏多高坟，声誉俱逐尘壤消。令人及此意沈菀，上堂鼓瑟歌诗谣。
行路难七首其五
作者：郭翼
朝代：明
体裁：乐府曲辞

蹙蹙靡所骋，出自城北门。顾瞻荒丘中，郁郁蹲石麟。石阙字漫漫，不知何代贵者坟。形骸已灭魑魅迹，物化尽为狐兔尘。吁嗟汉家陵阙荒无主，青山落日秦川下。犹闻樗里有智人，天子之宫夹其墓。今日休论智与愚，昔人意气复何如？愿借飘飖丹凤舄，与子鍊形入云墟。
行路难七首其六
作者：郭翼
朝代：明
体裁：乐府曲辞

庭前芳树花参差，岁岁争新满旧枝。开白开红接芳叶，撩乱二月三月时。昔日美人颜似花，看花暮去朝复来。红夹罗襦泫香露，青天白日春风吹。而今零落少颜色，见花惋惋含悲思。百年何人得长好，叹息谓君君不知。
行路难七首其四
作者：郭翼
朝代：明
体裁：乐府曲辞

秦女卷衣咸阳宫，兰烟桂霰茱萸芳。泥金烂烂辉五綵，新衣新赐苏合房。朝拥群仙行，羲和御车驾飞龙。暮从天女游，月中吹笙凤鸣空。君恩恐移今已衰，羞将泪滴红芙蓉。宁作蓬池并翼鸟，飞飞到死成匹双。
行路难（七首）
作者：郭翼
朝代：明

君不见草木荣复凋，青青摧折风霜朝。
人生寓一世，何异石火飞流焱。
贵贱寿夭百千殊，死者前后孰可逃？当年称意即可乐，烹
羊炰羔召同僚。
莫令闲虑损汝神，未老面黧毛发焦。
冈头松柏多高坟，声誉俱逐尘壤消。
令人及此志沈菀，上堂鼓瑟歌诗谣。¤
行路难（七首）
作者：郭翼
朝代：明

赠君葡萄之芳醇，琼瑰玉佩之锵鸣，昆吾鹿卢之宝剑，空
桑龙门之瑟琴。
红颜晖晖不长盛，流光欺人忽西沉。
愿君和乐兮欣欣，听我再歌行路吟。
不见陆机华亭上，寥寥鹤唳讵可闻。
朝愁不能驱，暮愁不可处。
中区何狭隘，乘云汗漫瑶之圃。
爰从王母访井公，复约元君谒东父。
灵桃花开银露台，玉文枣熟青琳宇。
我愿于焉此中息，锡以遐年永终古。¤
西湖竹枝词 堤上行三首 其一
作者：郭翼
朝代：明
体裁：词

碧水楼楼三月春，蛮儿个个唱歌新。通海坊中人作市，灵慈宫里乐迎神。
西湖竹枝词 堤上行三首 其二
作者：郭翼
朝代：明
体裁：词

四月南风海岸深，青旗高高柳阴阴。三江潮发来如马，五两风摇密似林。
西湖竹枝词·其三
作者：郭翼
朝代：明
体裁：词

高丽女儿珠腕绳，玉环穿耳坐船棚。丝为帆繂朝朝飏，铜作琵琶啧啧鸣。
西湖竹枝词·堤上行三首
作者：郭翼
朝代：明

碧水楼楼三月春，蛮儿个个唱歌新。通海坊中人作市，灵慈宫里乐迎神。四月南风海岸深，青旗高高柳阴阴。三江潮发来如马，五两风摇密似林。高丽女儿珠腕绳，玉环穿耳坐船棚。丝为帆繂朝朝飏，铜作琵琶啧啧鸣。
赠卜香印钱道人
作者：郭翼
朝代：明
体裁：古风

吾闻轩辕师广成，仙成骑龙鼎湖升。独遗弓剑在人世，白云冉冉连星辰。崆峒之天三十六，日月珠光照龙烛。何年赠汝枣木盘，玉字灵香勘神卜。道人十口家一船，瓦盘沽酒有酒钱。桃花洞洞红满烟，尘流一隔三千年。
蹋鞠篇和铁厓韵四首·其一
作者：郭翼
朝代：明
体裁：古风

簇花小银云作团，双尖绣袜星流丸，金蝉束腰燕盘盘。燕盘盘，綵门下。第一名，齐云社。
蹋鞠篇和铁厓韵四首其三
作者：郭翼
朝代：明
体裁：古风

绿云草色光如苔，綵楼红扇相当开，美人淩波蹴月来。蹴月来，不堕地。袖回风，动罗袂。
蹋鞠篇和铁厓韵四首其二
作者：郭翼
朝代：明
体裁：古风

倡园小奴花个个，蹋鞠朝朝花里过，钗坠蜻蜓髻倭堕。髻倭堕，玉珑璁。倚娇树，双脸红。
蹋鞠篇和铁厓韵四首其四
作者：郭翼
朝代：明
体裁：古风

落花水流春满路，走红鞠鞠罗尘步，绣襦鸳鸯暖香雾。暖香雾，酒光狞。红映肉，太娇生。
过绰墩舟中奉寄玉山
作者：郭翼
朝代：明
体裁：七言律诗

绰墩树色青如荠，荡里张帆晓镜开。乌目峰高云北下，白沙湖阔水西来。菰蒋打雨鸣还止，鸂鶒迎船舞却回。好入桃源张渥画，祇惭扬马是仙才。
连理树
作者：郭翼
朝代：明
体裁：五言绝句

堂前好双树，枝合叶交遮。时有鸳鸯鸟，来衔并蒂花。
追和龙洲先生登多景楼诗就题其墓
作者：郭翼
朝代：明
体裁：七言排律

黄鹤矶头风雨秋，中原一望使人愁。东江风雨一斗酒，大地山河百尺楼。群臣谁决和戎议，九庙犹衔误国羞。慷慨鲁连宁入海，凄凉王粲重登楼。荒冈四尺先生墓，再拜酬之双玉舟。
送僧归江阴山寺
作者：郭翼
朝代：明
体裁：七言律诗

孰知扬子江头寺，寺门高高树里开。仙翁巳乘白狼去，古佛或骑青象来。春动水流无底谷，天晴云覆散花台。山中邑子正忆汝，恰得飞空一锡回。
送卢公武应召北上
作者：郭翼
朝代：明
体裁：七言律诗

前朝图史已全收，诏起丘园重纂修。一道同风遵礼乐，大书特笔法《春秋》。金壶墨泻朝挥洒，银烛花消夜校雠。进卷内廷承顾问，鹄袍端立殿西头。
送林尊师
作者：郭翼
朝代：明
体裁：七言律诗

共谒昆崙华盖君，芙蓉旌旆雨纷纷。烛龙衔火朝飞海，笙凤乘风夜入云。偷得玉桃如赤日，懒将琼笈校玄文。倘其归去容成洞，采拾金鹅幸见分。
送秀石芝上人请龙门禅老住奉圣寺
作者：郭翼
朝代：明
体裁：古风

芝草生秀石，野树含翠姿。青山为屏幛，白云为籓篱。菩提山中之人胡不归，乃言要与龙门期。龙门吾友僧者奇，尔毋恃力夺去之。龙门山高开翠微，两厓峡束雷龙垂。六月阴阴看雪飞，不肯走热触且驰。南涧送尔来乞诗，尔速行矣无迟迟。交游暮年星乱稀，微斯人兮吾将畴依？微斯人兮吾将畴依？
送赵季文之湖州知事
作者：郭翼
朝代：明
体裁：七言律诗

送子作官山水郡，掾曹日日簿书稀。放生池头看花去，浮玉山前载酒归。芙蓉入帘秋雨落，䆉稏满天寒雁飞。即闻善政歌贤德，还见清光照紫微。
送远曲二首
作者：郭翼
朝代：明

神京佳丽地，万户复千门。看花三月里，慎莫过倡园。七月发扬子，八月渡黄河。到京书便寄，北来鸿雁多。
送远曲二首·其一
作者：郭翼
朝代：明
体裁：五言绝句

神京佳丽地，万户复千门。看花三月里，慎莫过倡园。
送远曲二首其二
作者：郭翼
朝代：明
体裁：五言绝句

七月发扬子，八月渡黄河。到京书便寄，北来鸿雁多。
送道士游武当
作者：郭翼
朝代：明
体裁：七言律诗

武当诸峰何壮哉，大朵小朵青莲开。玄圣中居天地户，赤日下照金银台。神龟六眼电光走，山鬼一足云头来。道人再拜望北极，应带满身星斗回。
采莲曲
作者：郭翼
朝代：明
体裁：五言绝句

莲子复莲子，苦心郎不尝。为郎剥莲子，莲子忆空房。
采莲曲
作者：郭翼
朝代：明
体裁：古风

青溪小姑双婵娟，蓬蓬荷叶金桨船，含情戏采并目莲。并目莲，为郎喜。刺满茎，伤玉指。
采菱曲
作者：郭翼
朝代：明
体裁：古风

湖湾小妇歌采菱，荡舟曲曲花相迎，花开镜里摇明星。摇明星，妒华月。郎不归，怨花发。
闻吕敬夫移居五首
作者：郭翼
朝代：明

忆汝秋来信使稀，移家未睹是耶非。月星绕树乌三匝，风雨横江雁独飞。岂为故人居赤甲，还从野老款荆扉。东西扰扰皆为客，琴剑空惭坐不归。詹尹何劳更决疑，衡门之下可栖迟。竹从少傅韦家觅，树向果园坊里移。翡翠小堂巢窄窄，鸥鶄近渚槛垂垂。主人一任悬徐榻，更拟风流醉习池。卜筑因同野老居，家贫犹有五车书。从人更买青田鹤，入馔频供丙穴鱼。谢朓能诗多警策，嵇康懒性且粗疏。江头树里晴云出，日日看山候小车。馀暑醉人犹困酒，秋风秋雨下朝朝。颇闻蒋诩开三径，未识将军第五桥。月里芙蓉催放艇，天头鸾鹤待鸣箫。海乡应讶文星聚，莫以寻常折简招。雨映清秋解郁陶，无端舒啸倚东皋。终怀楚国屠羊肆，已愧江州食犬牢。五夜新凉吹枕几，十年旧梦落波涛。老来亦慕归耕好，田屋芃芃黍豆高。
闻吕敬夫移居五首·其一
作者：郭翼
朝代：明
体裁：七言律诗

忆汝秋来信使稀，移家未睹是耶非。月星绕树乌三匝，风雨横江雁独飞。岂为故人居赤甲，还从野老款荆扉。东西扰扰皆为客，琴剑空惭坐不归。
闻吕敬夫移居五首其三
作者：郭翼
朝代：明
体裁：七言律诗

卜筑因同野老居，家贫犹有五车书。从人更买青田鹤，入馔频供丙穴鱼。谢朓能诗多警策，嵇康懒性且粗疏。江头树里晴云出，日日看山候小车。
闻吕敬夫移居五首其二
作者：郭翼
朝代：明
体裁：七言律诗

詹尹何劳更决疑，衡门之下可栖迟。竹从少傅韦家觅，树向果园坊里移。翡翠小堂巢窄窄，鸥鶄近渚槛垂垂。主人一任悬徐榻，更拟风流醉习池。
闻吕敬夫移居五首其五
作者：郭翼
朝代：明
体裁：七言律诗

雨映清秋解郁陶，无端舒啸倚东皋。终怀楚国屠羊肆，已愧江州食犬牢。五夜新凉吹枕几，十年旧梦落波涛。老来亦慕归耕好，田屋芃芃黍豆高。
闻吕敬夫移居五首其四
作者：郭翼
朝代：明
体裁：七言律诗

馀暑醉人犹困酒，秋风秋雨下朝朝。颇闻蒋诩开三径，未识将军第五桥。月里芙蓉催放艇，天头鸾鹤待鸣箫。海乡应讶文星聚，莫以寻常折简招。
阳春曲
作者：郭翼
朝代：明
体裁：五言绝句

柳色青堪把，樱花雪未乾。宫中裁白苧，犹怯剪刀寒。
阳春曲
作者：郭翼
朝代：明

柳色青堪把，樱花雪未干。
宫中裁白苎，犹怯剪刀寒。
陆定之印为陆仲安赋
作者：郭翼
朝代：明
体裁：古风

陆家汉印吁亦绝，金窠籀文盘屈铁。斯文已矣世无传，千载得之名不灭。何用兵家虎作符，空闻泽国龙为节。勖哉玩物古有言，愿子文章照前烈。
雪
作者：郭翼
朝代：明
体裁：五言律诗

漠漠年华晚，霏霏夜色分。江明非借月，树重或兼云。始讶花惊阵，翻愁鹤失群。梁园词赋客，飘泊独怀君。
雪后游华藏寺
作者：郭翼
朝代：明
体裁：七言律诗

快雪时晴西日微，阴阴碧殿锁林扉。山中白云好留客，枝上野梅寒拂衣。经床无风花自落，琼田如海鹤争飞。诸郎授简皆能赋，况复东林此会稀。
题云间徐希哲竹庭卷
作者：郭翼
朝代：明
体裁：七言律诗

轩外閒亭百步宽，不栽桃李尽琅玕。幽深自与尘氛远，潇洒偏禁雨雪寒。湘浦夜涛欹枕听，渭川晴色卷帘看。春来更爱儿孙长，玉立森森拟谢兰。
题仙山楼观图
作者：郭翼
朝代：明
体裁：七言绝句

五云楼阁世间无，日月龙光出绮疏。王母众中金羽盖，双成扶下紫云舆。
题倪元镇画
作者：郭翼
朝代：明
体裁：七言绝句

不见草堂桤树西，早来云气忽相迷。野老回船怕风雨，竹鸡栅里莫教啼。
题倪元镇画云林图
作者：郭翼
朝代：明
体裁：古风

郁郁倦时燠，云汉雨如洗。美人既云遘，胡宁不忻喜。微烟升夕树，鲜月度秋水。人生岂所适，所适正在尔。
题娑罗室
作者：郭翼
朝代：明
体裁：古风

娑罗树下幽人室，山气因之与秋碧。古色犹栖竺国云，绝顶仰见扶桑日。太阴垂地风雨会，百尺撑空鬼神力。醉呼北海起九原，为尔重镌青石壁。
题宋高宗诗便面
作者：郭翼
朝代：明
体裁：五言绝句

康邸龙飞日，中原不可支。乘舆犹北狩，泪湿画中诗。
题张戡画瘦马图
作者：郭翼
朝代：明
体裁：七言律诗

瘦骨锋棱珠汗落，卧痕半杂古苔烟。未脱将军金匼匝，又驮儿女玉婵娟。苍黄日色龙沙外，惨澹秋声雁塞前。神骏只今谁貌得，开图老眼一醒然。
题景德寺樱桃
作者：郭翼
朝代：明
体裁：古风

上人醉卧樱桃发，客至不知山日斜。粲然五□庭下雪，开作小白岩前花。仙女吹笙□□密，背痒欲倩麻姑爬。□□□□□□□，□□□□□□□。
题李遵道小寒林图
作者：郭翼
朝代：明
体裁：七言绝句

溪泉溪树满春青，写入桃源翡翠屏。杨子风流那可得，为渠安个铁厓亭。
题柯敬仲梅花竹石图
作者：郭翼
朝代：明
体裁：七言绝句

夜寒起坐看龙影，金阁罘罳小殿东。梦觉香吹梅子树，玉文堂上月方中。
题沈君锡画木
作者：郭翼
朝代：明
体裁：古风

君不闻庄椿春秋八千岁，又不闻蟠桃一实三千龄。不知此木历年几百万，云气上下摩空青。羲和驭日海底出，白银宫阙搏桑暾。嗟哉沈君笔力能扛百斛鼎，旋转造化何其神。蛟螭走壁白日动，列缺御气流风霆。勇如陆地荡舟子，凛若汉廷折槛臣。车行下走九折坂，剑化跃入延平津。大枝轮囷小枝偃，千千百百子若孙。六月赤日天无云，珊瑚水屋尝阴阴。与君展席坐其下，听我醉读南华经。
题秋山图
作者：郭翼
朝代：明
体裁：七言绝句

山上浮云天几重，秋高花散玉芙蓉。好携谢朓惊人语，醉里来登落雁峰。
题美人图
作者：郭翼
朝代：明
体裁：七言绝句

上清宫殿五云车，降下仙人萼绿华。怪得雪衣无个信，只将条脱寄羊家。
题诗意图
作者：郭翼
朝代：明
体裁：七言绝句

郁金堂上春浓否，薄薄罗襦杏子红。白日绣窗莺不语，都缘诗思落花中。
题野航壁
作者：郭翼
朝代：明
体裁：七言绝句

大树小树屋东西，瘿颈鹁鸪来上啼。明朝艓子坐天上，野水压江江日低。
馆娃曲
作者：郭翼
朝代：明
体裁：古风

馆娃催赐宴，西子犹酣酒。龙舆下云旗，凤乐迎王母。银桥星似烛，翠扇花连牖。歌乐殊未终，鸦噪城头柳。
泛麟湖
作者：郭蒙
朝代：明
体裁：七言律诗

麟湖迢递片帆飞，夜月孤悬野烧微。浊酒漫酾聊遣兴，霜毛初变慨知非。停桡茅屋舂声急，路入寒塘渔唱稀。楚客久谙虾菜味，五侯缨冕重相违。
崇德书院
作者：郭诗
朝代：明

旧院曾闻鞠草莱，翻从遗搆展新裁。衣冠骈集人文廲，礼乐纵横道化回。息犬已无苛吏扰，吹藜应有老人来。翁山此际端非偶，紫气遥看烛斗台。
黄鹤楼眺望
作者：郭诩
朝代：明
体裁：七言律诗

云净长空独倚阑，隔江一带好青山。渔舟出没风波里，铁笛依稀霄汉间。景物久遗尘外想，鬓毛亦任镜中班。停杯且待深更月，时有仙人跨鹤还。
七夕
作者：郭谏臣
朝代：明

今夕何夕火西流，处处穿针阅女牛。银烛光摇书幌冷，碧梧影落帝城秋。疏愚欲乞天孙巧，迂远空怀杞国忧。坐久宴然清不寐，绛河如练近南楼。
七夕舟次杨村
作者：郭谏臣
朝代：明

燕阙天高暮雨收，青钱沽酒醉兰舟。蓼花曲岸回残照，禾黍西风动早秋。三载空成南国梦，一官还向上林游。遥思今夜吴门月，几处穿针阅女牛。
三月三十日登虎邱
作者：郭谏臣
朝代：明

携酒登山阁，危阑日欲斜。汲泉临石涧，试茗到僧家。无意闻啼鸟，伤心问落花。来朝春已去，空自惜年华。
上巳前一日与客同集虎邱山楼
作者：郭谏臣
朝代：明

山楼携客饮，春色正堪怜。叠嶂浮云外，明湖落槛前。松门斜映日，花径暗流泉。欲扫千人石，欣然一醉眠。
上巳日与客同登虎邱二首
作者：郭谏臣
朝代：明

连朝伏枕因中酒，此日登山更举杯。芳草已从香径合，残花犹傍暮春开。日临山色当楼满，风度泉声曲涧回。自是邀游兴成癖，扁舟湖上许重来。剑池春色绿沾衣，把酒登临入翠微。几处欢呼追胜赏，一番歌舞竟斜晖。莺藏琪树间关语，燕逐杨花高下飞。上巳风光时正好，共君潦倒未须归。
上巳日与客同登虎邱二首·其一
作者：郭谏臣
朝代：明

连朝伏枕因中酒，此日登山更举杯。芳草已从香径合，残花犹傍暮春开。日临山色当楼满，风度泉声曲涧回。自是邀游兴成癖，扁舟湖上许重来。
上巳日与客同登虎邱二首·其二
作者：郭谏臣
朝代：明

剑池春色绿沾衣，把酒登临入翠微。几处欢呼追胜赏，一番歌舞竟斜晖。莺藏琪树间关语，燕逐杨花高下飞。上巳风光时正好，共君潦倒未须归。
上巳日南过滁阳
作者：郭谏臣
朝代：明

南去滁阳日未西，四山环耸碧天低。溪浮荇带牵鱼尾，风落榆钱衬马蹄。社后已看玄鸟至，春深时听杜鹃啼。乡关回首多芳草，漫把王孙归路迷。
上巳日过大柳驿
作者：郭谏臣
朝代：明

积雨初收列嶂青，花开疑入锦云屏。风前舞燕迎人语，陌上莺声唤客醒。乘传两番经柳驿，流觞千载忆兰亭。韶华满眼辜清赏，空逐征车作使星。
上巳日雨坐遣怀
作者：郭谏臣
朝代：明

上巳多风雨，兰亭兴已违。春寒增寂寞，烟景入霏微。草色閒侵幔，苔痕欲上衣。登楼时徙倚，点点暮鸦归。
上巳早行见霜
作者：郭谏臣
朝代：明

上巳今朝是，清霜昨夜飞。色侵千户晓，寒损百花肥。虚布青皇令，翻成白帝威。早行前路客，引领望朝晖。
上方流云亭小坐
作者：郭谏臣
朝代：明

日浴湖光净，山含秋气深。白云迷古寺，黄叶坠疏林。水送亭中色，峰移石上阴。相逢此佳景，杯酒醉还斟。
上湖舟中
作者：郭谏臣
朝代：明

春游兴未已，一棹泛中流。塔影波心落，岚光树杪浮。岸花红欲尽，汀草绿初稠。念此频来往，壶觞共劝酬。
与客同登吴氏园楼
作者：郭谏臣
朝代：明

高阁凭阑坐，川原一望分。庭花晴媚日，林木上干云。山色侵窗入，鸠声隔竹闻。论文兼话旧，不觉酒微醺。
与袁太常顾水部蒋郡守同登徐鸿胪后苑层楼
作者：郭谏臣
朝代：明

丛林架层阁，缥缈插青天。远送千山雨，平吞万井烟。杯传残照里，人醉白云边。贤主时邀客，频来下榻眠。
与铨省诸公观漱玉泉流觞酣饮
作者：郭谏臣
朝代：明

四山环列翠云屏，坐对清泉醉欲醒。诗就香山追洛社，觞飞曲水续兰亭。仙源昼永花逾白，辇路春深草自青。盛世风光莫虚度，閒中华发渐星星。
与顾水部期登楼玩雪不赴简一绝
作者：郭谏臣
朝代：明

彤云万里雪漫漫，门外花飞玉树寒。欲上层台寻故约，问君何事学袁安。
东宅漫兴
作者：郭谏臣
朝代：明

宅傍青郊曲，盘旋竹树幽。石梁空待月，池馆更宜秋。云拂阶前树，风清水上楼。间来时啸傲，坐觉暑潜收。
东归过上饶柬别沈三洲少参
作者：郭谏臣
朝代：明

江上春风一棹归，从君乞取旧荷衣。春来花底随麋鹿，雨后山中采蕨薇。题凤有人过竹坞，焚鱼终日掩荆扉。白云满屋心常寂，不管人间是与非。
东楼小坐
作者：郭谏臣
朝代：明

高楼瞰玄圃，杯酒坐移时。烟景翳林杪，春光上柳枝。窗虚云满栋，冰泮水平池。夙有清狂兴，临风一解颐。
东楼晓起
作者：郭谏臣
朝代：明

小楼人静夜冥冥，庭树秋高玉露零。独卧鸳衾偏觉冷，半窗残月酒初醒。
东楼晚眺
作者：郭谏臣
朝代：明

散帙倚东楼，川原一望收。蝉鸣黄叶寺，凫下白蘋洲。落日青山外，西风古渡头。江乡景堪爱，禾黍万家秋。
东轩
作者：郭谏臣
朝代：明

朔风晨渐息，霁景满幽轩。酒敌寒威散，裘迎日气暄。行吟怜桂影，举步避苔痕。岸帻徜徉久，浑忘案牍烦。
东轩对菊与僚属晚坐
作者：郭谏臣
朝代：明

南菊堪幽赏，邀宾共举杯。丛黄经雨绽，绉白傲霜开。晚景当轩聚，寒芬入座来。相逢宜尽兴，戍鼓莫频催。
中秋十一夜剑江舟中
作者：郭谏臣
朝代：明

客路秋将半，连宵月渐佳。星文动双剑，江色映孤槎。云度箫声远，风生烛影斜。迢迢此良夜，飞梦绕天涯。
中秋夜石湖舟中无月
作者：郭谏臣
朝代：明

湖上通宵坐，中天月未明。孤舟虚夜景，万籁自秋声。竹叶沽还进，灯花剪复生。故人相对饮，潦倒不胜情。
中秋晚过虎邱
作者：郭谏臣
朝代：明

兰舟初雨霁，正值暮钟时。酒为藏阄醉，棋堪应劫迟。烟迷兰若寺，露冷桂花枝。月出云还翳，空辜石上期。
临江道中夜坐
作者：郭谏臣
朝代：明

兰舫下萧滩，江清浸月寒。鹊飞沾露湿，蛩响彻更阑。贳酒拈杯坐，篝灯把剑看。宦游多涉险，底事效弹冠。
临淮北渡
作者：郭谏臣
朝代：明

驰驱江路远，此日渡淮河。睥睨低红日，旌旗漾碧波。春光看柳变，烟景翳帆过。身系浮名去，归期奈若何。
临清晚眺
作者：郭谏臣
朝代：明

地据京南胜，州临济北雄。河山齐鲁旧，风俗古今同。烟柳连天碧，霜枫夹岸红。到来维短棹，沽酒夕阳中。
丹阳与家兄弟舟中叙话
作者：郭谏臣
朝代：明

江郭移孤棹，时逢谷雨新。莺花三月暮，燕麦万家春。野店沽村酿，行厨荐渚蘋。谢家兄与弟，客路更相亲。
乌兜公馆
作者：郭谏臣
朝代：明

孤村屈曲四山围，华构新成落翠微。高栋晓迎红日起，晴窗时送白云飞。三春花满邮亭暗，五岭天高使节稀。此地频过游已倦，相将重整旧荷衣。
乐平道中
作者：郭谏臣
朝代：明

秋晚山行林末见，残曛暝色催人渐。不分几点乱鸦归暮堞，一行征雁叫秋云。烟高野烧连空起，风急樵歌隔陇闻。终日驰驱车马道，薄游多愧北山文。
九日与客登上方流云亭
作者：郭谏臣
朝代：明

选胜登危巘，攀跻未惮劳。两山浮水出，孤塔插天高。湖色分渔艇，林香入客袍。日斜人醉后，转觉兴陶陶。
九日同省中诸友游天坛道院
作者：郭谏臣
朝代：明

雨馀秋色满金台，九日聊因选胜来。紫陌马行苔径滑，仙源犬吠竹门开。登高几负茱萸约，对客频倾竹叶杯。既醉回瞻天阙近，九重佳气郁三台。
九日江州诸公相约登高不果
作者：郭谏臣
朝代：明

木落天高秋气清，黄花开满九江城。无缘得遂登高兴，空负江州刺史情。
五云道中
作者：郭谏臣
朝代：明

缥缈双旌动五云，远山横黛望中分。鸣钲宿鸟车前起，陟巘啼猿木杪闻。瑞日云开庾岭瘴，寒鸦晨散楚天文。年来虚忝新章贵，碌碌仍惭未出群。
仪真寄同年潘明府
作者：郭谏臣
朝代：明

闻君作宰临光泽，花发公庭映赐袍。燕阙北瞻红日近，越乡南去白云高。江天鸿雁违千里，宦海风尘欲二毛。忆昔同游今数载，相思中夜梦魂劳。
仰苏楼晚眺
作者：郭谏臣
朝代：明

高阁凭虚起，重阑俯翠岑。客来原有约，云出自无心。黄叶凝秋思，青松碍日阴。北窗天欲雨，凉气坐来侵。
仲夏与客泛石湖
作者：郭谏臣
朝代：明

白舫湖中饮，青山座上看。日光浮浪出，湖色入帘寒。远市烟初起，深林雨未乾。故人同胜赏，潦倒厌微官。
仲夏寄觉海玘公
作者：郭谏臣
朝代：明

不见旻公久，时时忆草堂。修篁环径密，幽草遍山长。绝壁云疑堕，奔流水自忙。依依旧游处，相约在重阳。
元夕宿池河驿
作者：郭谏臣
朝代：明

马上逢元夕，令人忆故园。月中弦管沸，灯下绮罗繁。火树当空列，人烟彻夜喧。客途今寂寞，独坐向黄昏。
元日
作者：郭谏臣
朝代：明

元日还新霁，东风上柳条。远山岚半吐，积水冻全消。宝鼎香焚柏，金樽酒颂椒。衰年逢令节，清兴觉偏饶。
元旦圣节口占二绝
作者：郭谏臣
朝代：明

五更膏沐去朝天，万历今朝又一年。江海孤臣时捧檄，寸心常在圣人前。晨夕严装上帝都，聊从远地效嵩呼。方今天子真明圣，夏启周成得似无。
元旦圣节口占二绝·其一
作者：郭谏臣
朝代：明

五更膏沐去朝天，万历今朝又一年。江海孤臣时捧檄，寸心常在圣人前。
元旦圣节口占二绝·其二
作者：郭谏臣
朝代：明

晨夕严装上帝都，聊从远地效嵩呼。方今天子真明圣，夏启周成得似无。
八坼夜泊
作者：郭谏臣
朝代：明

笠泽停桡处，村醪不醉人。樽前烛影坠，岸上柝声频。渐觉家山近，休嫌客路贫。夜来风雨急，疑是妒芳辰。
八月十六日与客同游西湖
作者：郭谏臣
朝代：明

芒鞋同上泛湖船，万顷波光一镜圆。日映诸峰浮水面，云扶高塔倚山巅。幽花曲渚横秋色，疏柳长堤起暮烟。准拟今宵明月夜，与君潦倒不须眠。
兰溪道中
作者：郭谏臣
朝代：明

山雨朝来歇，江流午渐平。帆从天际落，人在镜中行。孤鸟入云没，群峰接汉清。扁舟时晏坐，何处棹歌声。
再别徐鲁源兵宪周大川佥宪郭两峰参戎一首
作者：郭谏臣
朝代：明

邮亭花发袂初分，青眼相看忍别君。岭树啼猿听下泪，楚天归雁惜离群。春江水长连朝雨，落日风生万壑云。此去聊堪同隐豹，南山朝雾正氤氲。
再寄方司训
作者：郭谏臣
朝代：明

酷有登临兴，频随杖履游。杯浮觉海月，舟泛石湖秋。苦作笼中鸟，难同水上鸥。何时重会面，一写别来愁。
冬夜与诸友同集冯郡伯园亭分得栖字
作者：郭谏臣
朝代：明

名园冠盖集，坐久忽鸡栖。明月当空满，晴云去树低。窗间银烛剪，松下绿樽携。到处清辉绕，归途醉不迷。
冬日与客游西山
作者：郭谏臣
朝代：明

孟冬风日煖，与客共登山。一岭界天上，诸峰隐树间。茶花随地白，霜叶满林斑。回首天将暮，僧从落照还。
冬日舟过蠡西
作者：郭谏臣
朝代：明

仲冬风日好，天气更宜人。雾散林初霁，霞明水欲春。帆移青雀远，村狎白鸥驯。故旧时相迓，樽前意味真。
冬晚舟行剑江
作者：郭谏臣
朝代：明

朔风千里疾，画舸一帆轻。山带寒烟暮，江翻雪浪明。沉吟怜独往，驰逐系微名。徙倚篷窗久，悠悠无限情。
出山
作者：郭谏臣
朝代：明

昨朝远赴野人期，短棹琴樽带雨移。山阁烟霞秋霁后，法堂灯火夜深时。竹间共喜高僧话，石上惭无幼妇词。桂岭天池耽胜赏，舟人休讶出山迟。
初冬日园亭杂兴
作者：郭谏臣
朝代：明

细雨园林润，初冬景亦佳。蕉馀含露叶，菊剩傲霜花。古木临寒水，高窗送晚霞。烹茶问童子，分火向邻家。
初冬赣城官舍思归
作者：郭谏臣
朝代：明

春来策马向关山，岁晚萧条忆故园。自识牺牛终伏俎，从来野鹤怕乘轩。弹冠渐入垂纶景，报国空怀曝背暄。世事悠悠多变态，片帆归去复何言。
初夏南园杂兴一首
作者：郭谏臣
朝代：明

南苑逢初夏，蔷薇满架花。幽香微带雨，丽色烂蒸霞。地拟东山胜，樽开北海赊。谢公行乐处，沉醉岸乌纱。
初夏日与社友同集蒋高凉宅
作者：郭谏臣
朝代：明

芳辰喜良晤，清酌坐花前。松竹开三径，冠裳聚七贤。笑谈娱白发，醉眼望青天。别后林光暝，归途细雨边。
北寺中秋夜感旧
作者：郭谏臣
朝代：明

忆昔曾从此地游，月明如水正中秋。云消塔影当空落，风送天香满院流。一瞬忽惊同辈少，重来犹喜旧僧留。当年风景依然在，湖海驰驱欲白头。
十三夜山亭玩月
作者：郭谏臣
朝代：明

华馆中秋夜，青天片月来。彤弓弦未彀，宝镜匣初开。疏影穿帘幕，清光落酒杯。坐深忘却倦，一任漏频催。
十五夜万安道中玩月
作者：郭谏臣
朝代：明

中秋佳节今宵是，远驾孤槎客里逢。霁景烟消秋湛湛，晴空月射水溶溶。白榆花浸银河冷，丹桂香浮玉露浓。犹记当年湖上饮，清光遥映二高峰。
十六夜抵虎山桥
作者：郭谏臣
朝代：明

夙有山桥约，今从烟水游。晴岚浮列嶂，落日漾中流。寺迫诸天晚，湖悬一镜秋。相看明月上，谈笑理觥筹。
十四夜与方司训金进士临水玩月
作者：郭谏臣
朝代：明

玩月秋将半，衔杯夜欲分。瑶台凝湛露，碧落敛微云。魄涌中流影，辉成五色文。主人先客醉，谈笑未全闻。
十四夜太和舟中玩月
作者：郭谏臣
朝代：明

江月才几望，长空银浪生。一轮秋未满，万里夕同明。影散黄金粟，光摇白玉京。关山当此际，多少别离情。
千墩晓发
作者：郭谏臣
朝代：明

残酒初醒后，江天欲曙时。鸡声催棹发，月影逐帆移。湖海牵游兴，家园入梦思。芙蓉花正好，似与主人期。
午过皂口驿
作者：郭谏臣
朝代：明

肩舆度危岭，雨歇众峰青。灵籁云中散，清泉石上听。白沙迷钓渚，红叶映邮亭。遥想幽栖者，时方午梦醒。
华荡晚渡
作者：郭谏臣
朝代：明

湖上冥冥落景催，沙明石净水萦洄。残霞飞映渔舟小，芦荻花中荡桨来。
南园口占二绝
作者：郭谏臣
朝代：明

池台久雨后，芳径生新草。閒上画楼看，窗里青山小。小亭苍翠绕，与客坐移时。花落青春暮，枝头叫子规。
南园口占二绝·其一
作者：郭谏臣
朝代：明

池台久雨后，芳径生新草。閒上画楼看，窗里青山小。
南园口占二绝·其二
作者：郭谏臣
朝代：明

小亭苍翠绕，与客坐移时。花落青春暮，枝头叫子规。
南园散步
作者：郭谏臣
朝代：明

向晚开三径，薰风洒客裳。修篁新脱粉，幽草暗生香。水溢群鱼泳，林深百鸟藏。閒来观物理，不觉意俱忘。
南园秋暮二首
作者：郭谏臣
朝代：明

暂尔尘氛远，居然心境幽。遣怀频觅句，穷睇独登楼。禾黍孤村晚，芙蓉夹岸秋。自甘疏懒性，清世愧沉浮。摇落深秋后，凄凉欲暮时。印阶多鸟篆，网户总蛛丝。竹圃风声集，蕉庭日影移。时逢携酒伴，相与醉东篱。
南园秋暮二首·其一
作者：郭谏臣
朝代：明

暂尔尘氛远，居然心境幽。遣怀频觅句，穷睇独登楼。禾黍孤村晚，芙蓉夹岸秋。自甘疏懒性，清世愧沉浮。
南园秋暮二首·其二
作者：郭谏臣
朝代：明

摇落深秋后，凄凉欲暮时。印阶多鸟篆，网户总蛛丝。竹圃风声集，蕉庭日影移。时逢携酒伴，相与醉东篱。
南楼晓望
作者：郭谏臣
朝代：明

晓向南楼望，阳光动绮疏。蛛丝盈几案，鸟迹污琴书。曝背难为献，閒心只自如。仲冬风日好，聊此称幽居。
南楼雨坐
作者：郭谏臣
朝代：明

投閒登小阁，独坐倚雕阑。帘幕千村雨，絺衣五月寒。水声来坐上，烟景翳林端。风洒侵窗竹，图书润未乾。
南浦新晴散步
作者：郭谏臣
朝代：明

散帙寻幽赏，园林过雨新。菜畦微有径，苔石净无尘。邻犬时迎客，池鱼解避人。壶觞随意饮，漉酒不须巾。
南都归途中作
作者：郭谏臣
朝代：明

整装晨向板舆升，物外云游近类僧。浪迹自同狂北阮，微行谁识旧东陵。吴中别业应归去，白下名山惜未登。非敢清时即长往，依违恐负丈夫称。
吉水道中
作者：郭谏臣
朝代：明

细雨来青嶂，澄流映白沙。渔家从树隐，村径逐江斜。云暗迷寒雁，风生起暮鸦。薄游当岁晚，终日困浮槎。
后苑层楼登览
作者：郭谏臣
朝代：明

高阁连云起，层轩逼水开。檐前芳树绕，座上远山来。景向春城聚，诗从暮雨催。家园增胜槩，竟日此徘徊。
后苑牡丹盛开与诸公同赏分韵得杯字
作者：郭谏臣
朝代：明

名花娇艳雨中开，把酒临轩待客来。绣幕香浮青玉案，雕阑光映紫霞杯。残春去夏无多日，老景看花得几回。且向樽前共欢赏，莫教零乱委苍苔。
吴城夜归
作者：郭谏臣
朝代：明

暮出阖闾城，扁舟载月行。四郊浮夜色，万籁总秋声。露浥衣襟薄，风生枕簟清。篷窗时假寐，耿耿梦难成。
吴江访李中丞晚归二首
作者：郭谏臣
朝代：明

访旧携孤棹，江城落照红。暮林投倦鸟，秋水偃长虹。灯起荒郊外，帆飞细雨中。三高不可作，千载仰遗风。画船时载酒，银烛夜生花。老去身逾懒，秋来兴每佳。朗吟歌白雪，沉醉岸乌纱。舟子兼程进，更深未到家。
吴江访李中丞晚归二首·其一
作者：郭谏臣
朝代：明

访旧携孤棹，江城落照红。暮林投倦鸟，秋水偃长虹。灯起荒郊外，帆飞细雨中。三高不可作，千载仰遗风。
吴江访李中丞晚归二首·其二
作者：郭谏臣
朝代：明

画船时载酒，银烛夜生花。老去身逾懒，秋来兴每佳。朗吟歌白雪，沉醉岸乌纱。舟子兼程进，更深未到家。
吴江道中
作者：郭谏臣
朝代：明

言返嘉禾棹，时过钓雪滩。平湖环县霁，高塔入云寒。沙岸芦花白，霜林枫叶丹。开帘看旅雁，点点落江干。
吴江道中二首
作者：郭谏臣
朝代：明

雨后松陵道，西风吹布袍。帆飞秋水阔，雁度暮云高。野店乞残火，行厨进浊醪。微吟残照里，独坐检离骚。扬舲过笠泽，回望是姑苏。驿路分南北，烟帆半有无。孤城临巨浸，平野插浮图。今夜长桥月，清光映玉壶。
吴江道中二首·其一
作者：郭谏臣
朝代：明

雨后松陵道，西风吹布袍。帆飞秋水阔，雁度暮云高。野店乞残火，行厨进浊醪。微吟残照里，独坐检离骚。
吴江道中二首·其二
作者：郭谏臣
朝代：明

扬舲过笠泽，回望是姑苏。驿路分南北，烟帆半有无。孤城临巨浸，平野插浮图。今夜长桥月，清光映玉壶。
和顾东白囧卿归田倡和集原韵
作者：郭谏臣
朝代：明

九重纶命下公车，得许东归意自如。青琐当年同仗马，碧山今日复焚鱼。三竿红日堪消酒，半榻清风称读书。更羡临行投赠者，阳春欲和愧琼琚。
哭金秀才
作者：郭谏臣
朝代：明

月落江湖夜已阑，故人别后见应难。西风吹散清宵梦，肠断霜天雁影寒。
喜甥韩进士存良入馆选
作者：郭谏臣
朝代：明

郎君早岁即知名，十载风尘祇自惊。綵笔昔看称独步，玉堂今喜冠群英。九重天向词坛近，五色云从相国生。少小同游幸同宦，一缄聊展渭阳情。
嘉禾道中
作者：郭谏臣
朝代：明

篷窗隐几梦初残，座上青山带雨看。几处苇塘鸣翡翠，谁家竹坞长琅玕。烟林日落千村暮，水国风生五月寒。强欲披裘任疏懒，扁舟长往弄渔竿。
嘉禾道中
作者：郭谏臣
朝代：明

观潮缘久约，放棹复乘閒。片雨嘉禾外，孤云笠泽间。捲帘看绿水，把酒对青山。雅性耽清赏，扁舟未拟还。
回过滁阳重别太仆三省丈
作者：郭谏臣
朝代：明

春来为客走燕关，历尽千山与万山。灯月满城时北上，烟花三月又东还。眼前好景真成幻，身外浮名总是閒。别去五湖堪浪迹，一帆春雨下荆蛮。
园亭夜宿
作者：郭谏臣
朝代：明

华屋三年别，閒来一驻骖。移樽同胜赏，下榻恣幽探。林壑秋声满，亭台夜色含。山窗灯火下，相对尽沉酣。
园亭雨后即事
作者：郭谏臣
朝代：明

别墅红尘远，幽居日掩门。松声醒客梦，鸟语类人言。篱落斜通径，溪流曲抱村。池亭梅雨霁，独坐向黄昏。
固镇道中
作者：郭谏臣
朝代：明

雨后淮南路，山原入翠微。春风花渐发，社日燕初飞。曲水回官骑，香泥染客衣。江乡寒食节，早晚望东归。
城中夜归
作者：郭谏臣
朝代：明

日落归心促，天高朔气凝。月明寒渡水，烟白夜船灯。疏懒真堪弃，脂韦素未能。拙哉萧狷叟，垂老乞为僧。
城中夜归
作者：郭谏臣
朝代：明

江郭寒鸦暝，篷窗暮色催。孤舟连夜发，数里带星回。灯火沿村起，柴扉逐水开。草堂人未寝，相对共衔杯。
城归喜雨
作者：郭谏臣
朝代：明

晨出望齐门，舟前水气昏。远山云似墨，近郭雨倾盆。雷电连空起，蛟龙出海奔。山农俱满望，忭舞遍郊原。
塘湾舟中夜雨
作者：郭谏臣
朝代：明

山雨暮来急，篷窗夜卧迟。箫声云外落，烛影席间移。共醉黄花酒，应多白雪词。因悲名利客，潦倒在天涯。
夏日书斋二绝
作者：郭谏臣
朝代：明

香消日正长，蝉鸣梦初醒。睡起立空阶，梧桐落清影。苦暑忘冠履，消閒对弈棋。绿阴满窗户，正好纳凉时。
夏日书斋二绝·其一
作者：郭谏臣
朝代：明

香消日正长，蝉鸣梦初醒。睡起立空阶，梧桐落清影。
夏日书斋二绝·其二
作者：郭谏臣
朝代：明

苦暑忘冠履，消閒对弈棋。绿阴满窗户，正好纳凉时。
夏日卧病村居
作者：郭谏臣
朝代：明

幽栖仍卧病，终日掩柴扉。竹圃莺啼倦，苔阶客到稀。松风清入幕，梅雨细沾衣。向晚诸僮仆，西郊种豆归。
夏日同省中诸丈游郑氏山庄
作者：郭谏臣
朝代：明

谷口人何在，空馀别业存。幽窗多鸟迹，芳径半苔痕。扫石供棋局，催花送酒樽。投间此佳会，暂远市朝喧。
夏日园居写怀
作者：郭谏臣
朝代：明

园径频看趣自成，萧条终日掩柴荆。池边久立谙鱼性，树底閒行识鸟声。过雨林梢凝断霭，夕阳霞彩弄新晴。且将疏懒荒村卧，浮世谁怜阮步兵。
夏日园居独坐
作者：郭谏臣
朝代：明

经时久不到山庄，数亩园居野趣长。窗竹日高斜弄影，庭花风动暗浮香。书抛满架呼僮帙，酒熟盈樽待客尝。独坐更无尘虑扰，萧然真足傲羲皇。
夏日园居诸亲友见访
作者：郭谏臣
朝代：明

幽居掩蓬户，端足避尘嚣。对酒颜仍破，开轩兴自饶。风生香渐远，水近暑潜消。故旧携棋局，林间不待邀。
夏日放舟过蠡东别业
作者：郭谏臣
朝代：明

扬舲过蠡口，言往习池游。竹径红尘远，柴门绿水流。一樽时遣兴，竟日可消忧。坐久凉风发，林塘六月秋。
夏日胥江送客
作者：郭谏臣
朝代：明

载酒饷行客，江城水拍堤。鸠呼山雨急，龙出涧云迷。舟向天涯去，帆从树杪移。自怜婴世网，不得遂幽栖。
夏日舟次平望与诸故旧叙别
作者：郭谏臣
朝代：明

吴中一卧几经秋，此日重为岭北游。泽国风生帆正远，楚天虹见雨初收。强将懒性移青雀，漫把閒心对白鸥。好趁晚凉维绿柳，故人灯下共淹留。
夏日访旧过太仓舟中对月独酌
作者：郭谏臣
朝代：明

兰舟载琴鹤，远赴故人期。碧海潮来疾，青天月到迟。波光帘外动，树影座间移。独酌娱清夜，宁愁鬓欲丝。
夏日过刘秀才村居
作者：郭谏臣
朝代：明

访旧青郊外，停舟绿水滨。景临初夏日，情是故乡亲。杯酒论文久，园林发兴新。相看头尽白，来往莫嫌贫。
夏日过城南别业
作者：郭谏臣
朝代：明

肩舆久不到城南，此日投閒一驻骖。近水亭台宜落景，隔篱花竹映澄潭。窗间远岫来空翠，雨后长天正郁蓝。便欲携家同此隐，炉香茗椀事幽探。
夏日过城南别业
作者：郭谏臣
朝代：明
体裁：七言律诗

肩舆久不到城南，此日投閒一驻骖。近水亭台宜落景，隔篱花竹映澄潭。窗间远岫来空翠，雨后长天正郁蓝。便欲携家同此隐，炉香茗碗事幽探。
夏日过村居即事
作者：郭谏臣
朝代：明

不到家园久，柴门碧草生。鸟惊行盖起，犬向主人迎。入院茶初熟，开樽酒复清。幽轩日正永，花外有啼莺。
夏日过武林同年滕学宪邀游湖上赋别
作者：郭谏臣
朝代：明

薰风一苇系长堤，歌舞初停日已西。十里荷香侵座远，六桥柳色带烟迷。虚名世上同蜗角，浪迹天涯信马蹄。且喜故人相对饮，松林兰若更攀跻。
夏邑道中早行
作者：郭谏臣
朝代：明

东郊旭日迟迟起，好鸟枝头啼不已。三杯浊酒渐微醺，顷刻前行数十里。鞍马晨冲杨柳烟，旌旗夜湿梨花雨。风光到处自堪怜，随时欢赏人能几。
夜发阳羡
作者：郭谏臣
朝代：明

信宿名园里，扬舲出义兴。春寒频对酒，夜雨独挑灯。远信时同鹤，孤眠近类僧。归途风正好，竟夕到毗陵。
夜坐二首
作者：郭谏臣
朝代：明

放衙归燕寝，独坐向黄昏。世变同蕉鹿，羁栖若槛猿。未忘轩冕累，暂远市朝喧。暗想连宵梦，依依在故园。宦辙梅关北，乡心笠泽东。未须逢狗监，且自学鸡翁。薄暮鸦栖树，清宵雁唳空。年来游已倦，踪迹类飘蓬。
夜坐二首·其一
作者：郭谏臣
朝代：明

放衙归燕寝，独坐向黄昏。世变同蕉鹿，羁栖若槛猿。未忘轩冕累，暂远市朝喧。暗想连宵梦，依依在故园。
夜坐二首·其二
作者：郭谏臣
朝代：明

宦辙梅关北，乡心笠泽东。未须逢狗监，且自学鸡翁。薄暮鸦栖树，清宵雁唳空。年来游已倦，踪迹类飘蓬。
夜宿仪真公馆
作者：郭谏臣
朝代：明

风色晚来定，涛声听渐平。大江当县绕，片月近人明。柏府寒乌集，松阶夜鹤鸣。沉吟灯下坐，多少别离情。
夜宿会亭公馆
作者：郭谏臣
朝代：明

古驿当周道，环居多树林。一番春雨后，千里使星临。苔晕侵阶长，花香入院深。灯前看绿绮，何处觅知音。
夜宿六合县僧寺
作者：郭谏臣
朝代：明

鸣驺入古寺，借榻近高僧。欲听三乘法，因传五夜灯。茶烟浮竹暗，花雨向阶凝。犹自牵尘鞅，皈依惜未能。
夜宿南康公馆
作者：郭谏臣
朝代：明

停骖投传舍，独坐向黄昏。落叶风前舞，寒蛩露下喧。薄游濒瘴海，飞梦到家园。醒后悲身世，羝羊苦触藩。
夜宿山家
作者：郭谏臣
朝代：明

车马劳劳日已斜，仆夫指引到山家。园蔬细摘时频进，村酒新篘不用赊。片月近人寒弄色，孤灯对客夜生花。山翁醉问家何处，惭愧吴门学种瓜。
夜宿山房
作者：郭谏臣
朝代：明

客座传杯罢，禅房借榻眠。小楼青嶂曲，高枕白云边。宝刹诸天近，瑶台片月圆。幽栖尘事远，积久足延年。
夜宿崇明寺旧寓
作者：郭谏臣
朝代：明

二十年前逐队行，重来萧寺不胜情。入门寒月侵阶白，俯槛浮云与塔平。灯下漫倾新贳酒，壁间还认旧题名。夜寒禅榻凄凉甚，一枕黄粱梦不成。
夜宿江楼
作者：郭谏臣
朝代：明

欲览仙岩胜，遥从江上行。小楼春月色，孤枕夜涛声。竹叶消愁尽，梅花入梦清。来朝潮正长，风送一帆轻。
夜宿清江公馆自述
作者：郭谏臣
朝代：明

江城遥带绛河斜，独坐宵分烛吐花。凤阙自陈容解绶，鹿门今喜得移家。閒居拟植千竿竹，学圃还栽五色瓜。直道自来难用世，好将诗酒弄烟霞。
夜宿白土酒家
作者：郭谏臣
朝代：明

日落半山阴，仓忙过客心。车徒投白下，灯火近青林。肆列春盘细，杯添夜漏深。儿童进新茗，端可涤尘襟。
夜宿顺德公馆
作者：郭谏臣
朝代：明

侵晨历赵境，薄暮宿邢台。秉烛当轩坐，钩帘待月来。青衫春渐薄，绿酒夜须开。佳景方留恋，城头鼓又催。
夜归娄门
作者：郭谏臣
朝代：明

潮生荻岸平，日暮兰桡歇。篷底坐移时，开帘见新月。
夜抵九江
作者：郭谏臣
朝代：明

谯鼓已三更，孤舟载月明。风霜千里客，星汉九江城。水净飞帆影，天空落雁声。暗思高卧者，潦倒梦初惊。
夜抵江都
作者：郭谏臣
朝代：明

路入维扬郡，江空星汉遥。渔村寒映火，荻岸夜闻潮。云敛瓜洲树，月明扬子桥。自来歌舞地，无复似前朝。
夜泊严墓镇灯下闻歌
作者：郭谏臣
朝代：明

客路黄昏后，移舟近钓矶。夜长频剪烛，露冷欲添衣。桑落浮杯绿，车螯入馔肥。醉馀闻妙曲，响遏白云飞。
夜泊南桥移樽桥上玩月
作者：郭谏臣
朝代：明

湖上风生席，帆收月满船。桥临芳树杪，酒送白云边。春老花将尽，宵分客未眠。故人同话旧，潦倒醉青毡。
夜泊嘉兴北门
作者：郭谏臣
朝代：明

解官千里至，新月一钩悬。秉烛青樽畔，停舟绿水前。春来游子倦，老去故人怜。客路烟花满，狂心逐少年。
夜泊嘉兴城同年戚符卿过访
作者：郭谏臣
朝代：明

访旧嘉禾郡，城头暮色催。水边孤艇泊，灯下故人来。惠我多新句，酬君愧不才。何时重放棹，同上越王台。
夜泊太仓城下
作者：郭谏臣
朝代：明

醉向篷窗卧，悠悠梦未成。一帘秋月白，孤枕夜涛声。夙有江湖兴，难忘鱼鸟情。漏催天易晓，隔水又鸡鸣。
夜泊安林
作者：郭谏臣
朝代：明

路出安林晚，烟生野渡昏。挑灯拈彩笔，待月举兰樽。帙散蠹鱼走，船惊宿鹭喧。客心归转急，飞梦到家园。
夜泊富阳
作者：郭谏臣
朝代：明

富阳城下泊，落日映川原。云起连天目，潮生自海门。客星春渚白，仙舫夜涛喧。嘉遁思前哲，终期不负言。
夜泊方桥
作者：郭谏臣
朝代：明

桥偃秋波阔，舟依夕岸斜。香粳捣村杵，乱竹护渔家。霜后枫酣叶，樽前烛吐花。江湖足乘兴，无复忆京华。
夜起
作者：郭谏臣
朝代：明

夜起中庭坐，秋声满树间。飞星渡银汉，残月落苍山。迢递违双阙，旬宣到百蛮。幽怀清不寐，凋谢镜中颜。
夜过蠡西竹梧书院
作者：郭谏臣
朝代：明

当年读书处，今日喜重过。拂树霜华重，穿帘月色多。兴同狂阮籍，迹类病维摩。醉向孤灯坐，凄凉奈若何。
大庾道中
作者：郭谏臣
朝代：明

驰逐空山路，萧条鬓欲星。溪深人病涉，桥断骑还停。瘴气连云黑，峰高出汉青。自怜尘世上，江海一浮萍。
天池道院小坐
作者：郭谏臣
朝代：明

名山深窈窕，池引细泉分。树倚将崩石，峰留欲去云。幽轩含积翠，古桂送清芬。痛饮浑忘去，微风酒渐醺。
天街月夜
作者：郭谏臣
朝代：明

天街月色似中秋，水接长空上下浮。遥忆故园那可见，一声寒雁过南楼。
天街步月口占
作者：郭谏臣
朝代：明

天街露冷思难禁，对月空悬万里心。故国此时方捣练，满庭梧影夜深沉。
太和舟中晚眺
作者：郭谏臣
朝代：明

坐深棋局散，落日已衔山。鸦散浮云外，蝉鸣深树间。客邀新月饮，渔趁暮涛还。醉后看襟袖，淋漓绿酒斑。
太宜人卧病兼程夜归
作者：郭谏臣
朝代：明

何事促归心，孤舟入夜深。霜飞北堂冷，日薄西山阴。坐久时长啸，愁来还独吟。每思断机训，不觉泪沾襟。
孟冬日南苑即事
作者：郭谏臣
朝代：明

穷日牵尘鞅，因耽别业幽。园林开绿野，台榭俯清流。落叶飞还舞，閒云去复留。地偏心境寂，无语倚南楼。
宁阳公馆雨夜独坐
作者：郭谏臣
朝代：明

高馆张灯坐，悽然思不禁。春风随客远，夜雨滴更深。漫说金横带，还愁雪满簪。流光看易过，对酒独沉吟。
安仁道中漫述
作者：郭谏臣
朝代：明

雨后春风拂面和，江涵晴日弄微波。一帆烟景侵衣薄，两岸山光入棹多。行箧怕添新薏苡，故园仍长旧藤萝。十年宦海真成梦，好把宫袍换芰荷。
宗室以诗见赠次韵奉酬
作者：郭谏臣
朝代：明

清朝水镜愧虚名，握节重为岭北行。懒性怕题鹦鹉赋，畏途时听鹧鸪声。十年予老淹吴会，八斗君才冠邺城。何日还期开蒋径，花前倒屣一相迎。
宴座主董司空宅
作者：郭谏臣
朝代：明

司空爱客兴何长，芳宴时开绿野堂。皓齿满前歌玉树，纤腰相对舞霓裳。瑶觞频劝人先醉，银烛高烧夜未央。归卧兰舟初梦觉，罗襟犹带酒痕香。
家弟归自秣陵携酒同登虎邱
作者：郭谏臣
朝代：明

朝来乌鹊喜，天畔鹡鸰归。挈客登高阁，开樽对落晖。天香流绮席，秋色上罗衣。醉后回孤棹，风帆一片飞。
宿上宫吴道士太虚楼
作者：郭谏臣
朝代：明

太虚楼阁倚层云，槛外三峰挂夕曛。岚合香烟千树暝，风飘仙籁九天闻。初晴帘幕悬乌影，向晚松楸下鹤群。更喜慇勤吴羽客，相随月下礼茅君。
宿州道中遇风有感
作者：郭谏臣
朝代：明

向晚风犹急，长途日易昏。征人寻宿处，驰马望前村。过陇牛羊下，归林鸟雀喧。宦游此风景，劳役共谁言。
宿江上人家
作者：郭谏臣
朝代：明

落日催征骑，扁舟下渡江。轩舆停舍馆，灯火照山窗。懒性真堪隐，雄心未肯降。良宵清不寐，入枕水淙淙。
宿西山古庵
作者：郭谏臣
朝代：明

落日青山下，停舟共访僧。云低檐外塔，香绕佛前灯。野旷泉声远，春和花气蒸。偶然逢二妙，还许听三乘。
寄吕比部同年
作者：郭谏臣
朝代：明

尺素缄题去，秋风一雁高。悬知新粉署，应念旧绨袍。白下分违久，青宵梦寐劳。怜君公辅器，拟赠吕虔刀。
寄徐大参同年二首
作者：郭谏臣
朝代：明

曾向长安步后尘，倦游归卧五湖滨。云林自喜能容我，宦海从来可畏人。一枕黄粱真是梦，数杯绿酒易为春。百年光景今过半，赢得逍遥物外身。畏途日日起风波，寄语君侯奈若何。黄雀衔环谁复有，青蝇玷璧古来多。射工沙际窥人影，魑魅山中喜客过。须识此中真险恶，还家啸傲旧烟萝。
寄徐大参同年二首·其一
作者：郭谏臣
朝代：明

曾向长安步后尘，倦游归卧五湖滨。云林自喜能容我，宦海从来可畏人。一枕黄粱真是梦，数杯绿酒易为春。百年光景今过半，赢得逍遥物外身。
寄徐大参同年二首·其二
作者：郭谏臣
朝代：明

畏途日日起风波，寄语君侯奈若何。黄雀衔环谁复有，青蝇玷璧古来多。射工沙际窥人影，魑魅山中喜客过。须识此中真险恶，还家啸傲旧烟萝。
寒夜独坐二首
作者：郭谏臣
朝代：明

官舍张灯坐，悠悠心事违。城高寒角动，寺远暮钟微。宦海空縻禄，风尘欲拂衣。江乡梅信早，终夜梦魂飞。一别乡关后，今经数月馀。夜闻云外雁，时检箧中鱼。报国心徒切，谋身计独疏。灯前閒屈指，投劾到公车。
寒夜独坐二首·其一
作者：郭谏臣
朝代：明

官舍张灯坐，悠悠心事违。城高寒角动，寺远暮钟微。宦海空縻禄，风尘欲拂衣。江乡梅信早，终夜梦魂飞。
寒夜独坐二首·其二
作者：郭谏臣
朝代：明

一别乡关后，今经数月馀。夜闻云外雁，时检箧中鱼。报国心徒切，谋身计独疏。灯前閒屈指，投劾到公车。
寒食后一日途中口占
作者：郭谏臣
朝代：明

一春潦倒客天涯，几度芳辰不在家。寂寞江都寒食后，东风吹老故园花。
寒食早行嘉禾道中
作者：郭谏臣
朝代：明

半窗残月送鸡声，画舸轻帆趁晓行。杨柳溪桥烟未散，杏花村落雨初晴。路逢寒食成虚度，坐对春山忆旧盟。自笑狂夫真潦倒，每因风物倍多情。
寒食饮杨氏宅
作者：郭谏臣
朝代：明

佳节偏多雨，荒村入禁烟。鸟啼歌扇外，花落舞筵前。香雾侵衣薄，微风入座偏。主人能劝饮，相对共陶然。
封邱道中
作者：郭谏臣
朝代：明

昨拟走大梁，览胜古汴京。晨起延津境，忽作封邱行。山川本相似，途路近且平。远驰燕赵骑，复捲魏卫旌。晓行趁残月，暮宿视长庚。客途少休息，传舍多送迎。思之良厚颜，不如且归耕。所以晨夕内，劳劳苦东征。东征倦行役，对镜徒自惊。
将往赣南治行二首
作者：郭谏臣
朝代：明

久向吴中卧，时将岭北游。一官聊染指，五月尚披裘。座上拈桑落，灯前理蒯缑。行期寻复改，端为故人留。懒性真堪弃，虚名复见推。且当从吏隐，未敢卜归期。远道少音信，深闺恨别离。伤心对桃叶，垂老客天涯。
将往赣南治行二首·其一
作者：郭谏臣
朝代：明

久向吴中卧，时将岭北游。一官聊染指，五月尚披裘。座上拈桑落，灯前理蒯缑。行期寻复改，端为故人留。
将往赣南治行二首·其二
作者：郭谏臣
朝代：明

懒性真堪弃，虚名复见推。且当从吏隐，未敢卜归期。远道少音信，深闺恨别离。伤心对桃叶，垂老客天涯。
尝新茶
作者：郭谏臣
朝代：明

雷震山原百草长，金芽摘得未盈筐。窗前鼎沸松风暖，座上杯浮谷雨香。对案总堪清客梦，入唇犹足沁诗肠。九重闻为求贤渴，应拟星驰达上方。
山中晚眺有感
作者：郭谏臣
朝代：明

一路斜阳里，青山引客车。幽花生涧曲，修竹绕村居。天晚鸟飞倦，途穷马力徐。宦游味如此，何日遂焚鱼。
山中赠杨勺泉道士
作者：郭谏臣
朝代：明

仙坛久著鍊师名，鞭挞风雷宇内惊。勺水休将轻易看，曾为霖雨济苍生。
山中迟鲁源不到口占
作者：郭谏臣
朝代：明

仙岩迟客来清晓，麋鹿成群齧瑶草。山堂坐久景萧然，满庭黄叶无人扫。
山中逢人道姓名因口占一绝
作者：郭谏臣
朝代：明

春去犹乘雀舫行，晚山罨画半阴晴。投閒此地频来往，休讶山人识姓名。
山中闻子规
作者：郭谏臣
朝代：明

草深山径马行迟，两岸丰林叫子规。行客骤闻心独惨，无端忽起故园思。
山房晓起简同游诸君
作者：郭谏臣
朝代：明

无端夜雨五更寒，纸帐闻鸡客梦残。松籁风微还入座，花阴日上渐过阑。漫言桑下逾三宿，还喜樽前聚二难。乘兴忘归君莫讶，万金那易一身閒。
山房晚坐
作者：郭谏臣
朝代：明

山中初病起，三宿远公房。避俗寻莲社，全生礼药王。泉流穿涧冷，花落染尘香。对此逍遥坐，将迎意尽忘。
山斋睡起
作者：郭谏臣
朝代：明

幽斋初睡起，斜日透窗明。檐外群蜂出，花间一鸟鸣。微吟无限思，晏坐有馀清。点检残春色，凭阑诗又成。
山窗独坐二绝
作者：郭谏臣
朝代：明

日永篆烟消，风寒襟袂薄。閒窗无客来，坐久庭花落。林合鸟声频，山含花气重。春色已将阑，欲寝不成梦。
山窗独坐二绝·其一
作者：郭谏臣
朝代：明

日永篆烟消，风寒襟袂薄。閒窗无客来，坐久庭花落。
山窗独坐二绝·其二
作者：郭谏臣
朝代：明

林合鸟声频，山含花气重。春色已将阑，欲寝不成梦。
山窗雨夜话旧
作者：郭谏臣
朝代：明

不到西山久，空门闭绿苔。喜从灯下语，疑是梦中来。旧雨三年别，新诗五夜裁。老僧新酿熟，对客一尊开。
山行
作者：郭谏臣
朝代：明

天际阴云翳，山中午饷过。队冲文雉起，旗飏画熊多。驿骑争泉饮，征夫出险歌。客行殊已倦，无奈吏情何。
山行口占
作者：郭谏臣
朝代：明

湖乡岁晚倚兰桡，山背阴阴雪未消。閒向官桥时问信，春光先露早梅梢。
山行过仙槎寺
作者：郭谏臣
朝代：明

梵阁层霄构，仙槎古寺名。松间群从入，石上一僧迎。映日孤云细，窥春好鸟鸣。喜无羁靮累，潇洒不胜情。
峡江舟中晚坐二首
作者：郭谏臣
朝代：明

晚凉时唤酒，雨黑似催诗。澄水映肌骨，微风洒鬓丝。高吟莲叶舫，频进桂花卮。醉向篷窗立，斜敧白接䍦。午向金川过，宵从玉峡来。沙边双艇泊，灯下一樽开。剑气凌南斗，薇垣逼上台。遐方时恋阙，飞梦到燕台。
峡江舟中晚坐二首·其一
作者：郭谏臣
朝代：明

晚凉时唤酒，雨黑似催诗。澄水映肌骨，微风洒鬓丝。高吟莲叶舫，频进桂花卮。醉向篷窗立，斜敧白接䍦。
峡江舟中晚坐二首·其二
作者：郭谏臣
朝代：明

午向金川过，宵从玉峡来。沙边双艇泊，灯下一樽开。剑气凌南斗，薇垣逼上台。遐方时恋阙，飞梦到燕台。
峡江舟中遣兴
作者：郭谏臣
朝代：明

一从纶命下公车，奔走风尘畏简书。五岭自惭随岳牧，三江无复伴樵渔。绕篱松菊渊明径，环堵蓬蒿仲蔚居。几忆故人空在目，天涯何日赋归欤。
崇德道中喜晴
作者：郭谏臣
朝代：明

久雨初开霁，天垂别样青。风生秋水练，云敛暮山屏。疏柳官桥路，寒花古驿亭。遨游此乘兴，相对酒俱醒。
常熟舟中
作者：郭谏臣
朝代：明

落日琴川路，薰风彩鹢新。烟波时独往，鸥鸟自相亲。兴岂同元亮，狂疑类季真。凭谁问行迹，湖海一孤臣。
平望阻风
作者：郭谏臣
朝代：明

风色晚来静，湖光时渐嘉。远山衔落日，隔水映残霞。驿路船争聚，江桥酒易赊。渔樵堪白首，空复恋京华。
广庭步月有感
作者：郭谏臣
朝代：明

春月流辉浸碧松，广庭閒步自从容。几年湖海来京国，此夜空闻长乐钟。
延津道中
作者：郭谏臣
朝代：明

五更辞卫郡，百里过延津。马踏晴沙日，莺啼紫陌春。软风随弱柳，细雨浥轻尘。渐向东南去，韶光别样新。
开河驿夜坐
作者：郭谏臣
朝代：明

秋深仗剑出京华，此夕经行汶水涯。柳下酒香停客棹，渡头灯白近渔家。天高风送溪声远，夜久帘垂月影斜。醉后欲眠还起坐，忍听哀雁落寒沙。
归舟晚眺
作者：郭谏臣
朝代：明

侵星时鼓棹，毕景未收帆。日落烟横浦，天高月挂岩。多情新绿酒，落魄旧青衫。醉后清狂态，凭谁笑阿咸。
彭城怀古
作者：郭谏臣
朝代：明

江淮北上古徐州，城下黄河日夕流。烟火万家连兖豫，舳舻千里向燕幽。春风草长王孙路，夜月尘迷燕子楼。驿畔孤坟碑废久，行人指点说留侯。
徐少参宦游初归赋得东园春奉寄
作者：郭谏臣
朝代：明

江城佳胜在名园，花木逢春各竞妍。鸭绿波光浮丽日，鹅黄柳色弄轻烟。游人久许携樽过，旧客还容借榻眠。寄语初归东道主，暂时相赏是良缘。
德州夜坐达旦
作者：郭谏臣
朝代：明

倚棹雄州夜欲阑，灯前重整鵔䴊冠。星垂碧落悬珠缀，月委澄波走玉盘。鸡唱忽传更漏尽，乌啼惊拂晓霜寒。客心日夜东归急，对景翻嫌行路难。
德州夜坐达旦
作者：郭谏臣
朝代：明
体裁：七言律诗

倚棹雄州夜欲阑，灯前重整鵔鸃冠。星垂碧落悬珠缀，月委澄波走玉盘。鸡唱忽传更漏尽，乌啼惊拂晓霜寒。客心日夜东归急，对景翻嫌行路难。
悟石轩待月归舟漫成
作者：郭谏臣
朝代：明

悟石轩中竟日留，坐闻仙籁引箜篌。苍烟晴带诸天暮，丹桂香含一壑秋。醉喜微风生短袂，归看明月浸虚舟。每逢佳景偏多兴，狼藉杯盘夜未收。
悼鹤
作者：郭谏臣
朝代：明

双鹤原从海外来，幽轩日日步苍苔。未能振翮凌霄汉，相继游魂赴夜台。云暗江楼何处觅，月明华表几时回。凭阑怅望西风下，零落霜毛真可哀。
想山中新茶
作者：郭谏臣
朝代：明

酒渴时思茗一杯，玉川风味许相陪。金芽欲吐无消息，惊破江南昨夜雷。
戏为柳枝词赠别二首
作者：郭谏臣
朝代：明

岸头柳色近鹅黄，丝短那堪别恨长。寄语东风休作态，天涯到处断人肠。东风昨夜消残雪，弱柳丝丝渐堪折。上林春色自多情，莫向河桥频送别。
戏为柳枝词赠别二首·其一
作者：郭谏臣
朝代：明

岸头柳色近鹅黄，丝短那堪别恨长。寄语东风休作态，天涯到处断人肠。
戏为柳枝词赠别二首·其二
作者：郭谏臣
朝代：明

东风昨夜消残雪，弱柳丝丝渐堪折。上林春色自多情，莫向河桥频送别。
挽朱秀才良玉
作者：郭谏臣
朝代：明

蚤岁相知笔砚同，中年岐路各西东。青云愧我身先达，白首怜君志未终。蕙帐徒悬秋月冷，酒杯应向夜台空。临风无限凄凉思，肠断荒烟落日中。
斋中向晚即事
作者：郭谏臣
朝代：明

炎方无事早休衙，坐盼庭柯日影斜。小阁傍林含宿雨，疏帘隔水映残霞。抛书几上看修竹，运甓阶前踏落花。自笑年来成吏隐，梦魂飞不到京华。
斋居二首
作者：郭谏臣
朝代：明

岭徼岁云暮，城楼日正西。隔林时吠犬，远市更闻鸡。吏散思开帙，官閒学灌畦。晚来灯下坐，分火借青藜。诗骨偏多病，斋居日闭关。虚窗吟白雪，高阁见青山。岁月侵霜鬓，风烟近百蛮。吴中佳丽地，放棹几时还。
斋居二首·其一
作者：郭谏臣
朝代：明

岭徼岁云暮，城楼日正西。隔林时吠犬，远市更闻鸡。吏散思开帙，官閒学灌畦。晚来灯下坐，分火借青藜。
斋居二首·其二
作者：郭谏臣
朝代：明

诗骨偏多病，斋居日闭关。虚窗吟白雪，高阁见青山。岁月侵霜鬓，风烟近百蛮。吴中佳丽地，放棹几时还。
斋居夜坐
作者：郭谏臣
朝代：明

小斋人静后，独坐夜迢迢。林外砧方急，灯前酒欲消。砌蛩悲露切，岭雁阻天遥。空抱烟霞癖，无能远市朝。
新夏日访钱文学兄弟
作者：郭谏臣
朝代：明

一舸漕湖上，投閒访故知。入门清昼永，到处绿阴随。已负莺花约，还寻鸡黍期。东南称具美，欲去更栖迟。
新夏登虎邱山阁
作者：郭谏臣
朝代：明

山楼杯酒坐移时，醉倚阑干日欲西。芳草丛深麋鹿走，残花落尽杜鹃啼。林藏宿雨枝头重，风压轻云水面低。游客不知春已去，画船箫鼓聚香堤。
新月
作者：郭谏臣
朝代：明

新月如弓曲未平，清光照我入孤城。当空桂影浑疑见，绕路松阴解送行。三五渐从今夜满，寻常还是故乡明。无端忽被微云掩，谁识嫦娥一片情。
新正二日与客虎邱叙别
作者：郭谏臣
朝代：明

山楼与客进椒浆，钟磬时闻到下方。城雪尚留残臈意，江梅微露早春光。宦情本似浮云薄，别意空随逝水长。回首自怜歌舞地，烟花三月在他乡。
新淦舟中晨起
作者：郭谏臣
朝代：明

篷窗初睡起，旭日照金川。缥缈云依树，微茫水接天。乡心莼菜外，秋色蓼花边。点检登临兴，凄凉异昔年。
新秋夜坐
作者：郭谏臣
朝代：明

小庭宾客散，独坐更移时。西岭云生巧，东林月上迟。蛩声鸣乱草，萤火照疏篱。虚馆清秋夜，幽怀只自知。
无锡城下夜泊
作者：郭谏臣
朝代：明

沙洲维画舸，独坐向黄昏。月委溪流涌，风随麦浪翻。乌栖城下柳，犬吠水边村。心事凭谁语，惟须酒一樽。
早发冶场泾
作者：郭谏臣
朝代：明

客路宵分后，茫茫烟景迷。孤舟行载月，数里未闻鸡。白露侵帆湿，明河向水低。棹歌惊梦断，已到蠡塘西。
早发南行口占
作者：郭谏臣
朝代：明

泽国春寒花事迟，行人临发又愆期。今朝放棹梁溪去，处处东风飐酒旗。
早发进贤过罗溪湖上
作者：郭谏臣
朝代：明

山城侵晓发，花露湿星轺。日浴湖中水，虹飞堤上桥。柳塘风渐起，荻渚雾全消。传食真堪愧，何能答圣朝。
早发青浦
作者：郭谏臣
朝代：明

五夜溪塘风雨声，水村鸡唱渐天明。数杯浊酒醉初醒，一枕黄粱梦未成。篷底捲帘看日出，沙边解缆趁潮平。扬帆远向云间去，极目烟江无限情。
早春与客同过张幼于曲水别墅
作者：郭谏臣
朝代：明

寻梅往南郭，因过辟疆园。奇石风霜古，长林竹树繁。高情追梓泽，痛饮效平原。客散宵分后，空馀月满轩。
早春日新喻道中
作者：郭谏臣
朝代：明

雨洗川原一望新，宦游风物易伤神。閒花似笑忙归客，新燕还寻旧主人。远树妆成天外景，飞花流出洞中春。满怀佳况应难遣，典却春衣莫论贫。
早春日晨起遣怀
作者：郭谏臣
朝代：明

斗帐孤眠怯晓寒，起看红日已三竿。谁怜病后腰肢小，自觉閒来心境宽。柳色弄晴烟未散，梅花破冷雪初残。从教春满西郊外，绕路芳菲簇锦鞍。
早春日朝贺穆宗即位
作者：郭谏臣
朝代：明

王气絪缊照紫薇，明堂重见汉官仪。云移仙仗趋丹陛，风送炉香下玉墀。日色旋临鳷鹊观，春光先到凤凰池。太平天子开新历，应遣皇华四牡驰。
早春日自遣
作者：郭谏臣
朝代：明

东风披拂冻全消，渐觉烟光动柳条。病后未须抛药裹，春来还喜整兰桡。山中萝薜原相约，湖上梅花早见招。自分逍遥谢尘鞅，但将诗酒过清朝。
早登拂水岩
作者：郭谏臣
朝代：明

肩舆侵晓发，一径入中天。花落莺声外，人行鸟道边。云深低护石，风送乱飞泉。更上层巅望，双崖若剑悬。
早秋日与客游虎邱
作者：郭谏臣
朝代：明

古寺空山里，聊因避暑来。路从松下入，门向竹间开。深树蝉声集，层轩鸟道回。相将孤月上，樽酒许重陪。
早秋日书舍
作者：郭谏臣
朝代：明

槐庭日正长，梧院秋偏早。风落紫薇花，满地无人扫。
早秋日游王比部园亭
作者：郭谏臣
朝代：明

摩诘城南第，名园枕曲流。竹林堪避暑，梧院早知秋。扫径苔痕破，开帘树影浮。兰樽同笑语，竟日此淹留。
早行渡江
作者：郭谏臣
朝代：明

画舸风生锦缆开，江光遥向日边来。烟消远岸渔歌起，水浸长天雁影回。沧海潮平没洲渚，金山云出护楼台。南来风景依然在，祇叹年华镜里催。
昆山晚归
作者：郭谏臣
朝代：明

昆山犹在目，挂席又唯亭。湖外蘋花白，霜前枫叶青。樯乌随落日，水鸟下寒汀。归路天将暮，柴门半未扃。
昆山晚归漫兴
作者：郭谏臣
朝代：明

百里昆山道，归舟趁晚风。霞明千嶂外，日落五湖东。未获随仙仗，还堪学钓翁。深源真可笑，忽忽自书空。
昌平州道中
作者：郭谏臣
朝代：明

岁晚昌平道，肩舆百里程。天临赤县近，雪拥玉河平。紫塞燕山路，黄花汉将营。壮哉此形胜，坐遣万方清。
春城送张幼于游钱塘兼寄张水部德夫
作者：郭谏臣
朝代：明

胥江春水漫城阴，词客乘春去武林。三月风光湖上好，六桥草色雨中深。年来夙有青山约，别后应多白雪吟。花下若逢张水部，为言予已二毛侵。
春夜
作者：郭谏臣
朝代：明

病骨偏宜睡，呼童早闭门。孤灯侵夜短，薄絮向春温。雨翳钟声杳，风惊犬吠喧。谁怜汉司马，今已老文园。
春夜步月口占
作者：郭谏臣
朝代：明

春云轻护月，香雾煖浮空。院锁莺花夕，林吹燕麦风。酒怜樽易罄，诗苦句难工。寒食来朝是，村村送落红。
春夜洛社舟中叙别
作者：郭谏臣
朝代：明

一篙春水暖浮烟，洛社溪头夜泊船。对客欲烹阳羡茗，呼童汲取惠山泉。灯前高会逢新岁，醉后狂歌逐少年。他日相思何处是，吴山回首白云边。
春日与客同过张幼于湖上别业
作者：郭谏臣
朝代：明

春风湖上驻蓝舆，言访蓬蒿仲蔚居。高阁过云浮栋宇，匡床飞雨润琴书。呼童频进松陵酿，对客时烹笠泽鱼。缱绻从君还竟日，倦游谁惜病相如。
春日与客同饮江亭
作者：郭谏臣
朝代：明

春风携客上江亭，万顷波光洗眼明。云树遥从天外落，风帆如在镜中行。夜深不厌频催句，兴到还应数举觥。指点蓬瀛那可见，掀髯长啸大江横。
春日与王比部陈考功虎邱叙别
作者：郭谏臣
朝代：明

胜境频移榼，良朋喜盍簪。云房时送客，花径暂停骖。万木春藏寺，诸峰晚护岚。相逢此清赏，具美尽东南。
春日与诸亲友同过灵殿寺观梅
作者：郭谏臣
朝代：明

古寺梅花发，开樽引兴长。宾朋尽嵇阮，台殿自齐梁。疏影虚禅榻，清芬洒客裳。数杯沈醉后，浑欲泛慈航。
春日分宜县喜遇杨少府南归
作者：郭谏臣
朝代：明

去值浔阳月，归当秀水春。相看今日面，犹是隔年人。高阁聊同眺，清尊不厌频。别离情万种，惊见二毛新。
春日吴郡侯枉顾山庄奉寄二首
作者：郭谏臣
朝代：明

帝里看花伴，相逢数载馀。当年同跃马，今日独焚鱼。自是愚公谷，何劳长者车。竹床陪笑语，漫自摘园蔬。千里挂冠归，幽栖过客稀。远劳青眼顾，时扣白云扉。村酒盈樽绿，池鱼入馔肥。林花映五马，蓬荜烂生辉。
春日吴郡侯枉顾山庄奉寄二首·其一
作者：郭谏臣
朝代：明

帝里看花伴，相逢数载馀。当年同跃马，今日独焚鱼。自是愚公谷，何劳长者车。竹床陪笑语，漫自摘园蔬。
春日吴郡侯枉顾山庄奉寄二首·其二
作者：郭谏臣
朝代：明

千里挂冠归，幽栖过客稀。远劳青眼顾，时扣白云扉。村酒盈樽绿，池鱼入馔肥。林花映五马，蓬荜烂生辉。
春日宴宫詹吴公园亭
作者：郭谏臣
朝代：明

湖上停兰棹，仙源此地逢。径幽群树合，雨过百花浓。池阁风鸣树，家山云护峰。笑谈方竟日，明发且从容。
春日山房有客过访因留宿别
作者：郭谏臣
朝代：明

芳林日出翠烟消，无限春心寄柳条。红雨池塘游蝶醉，绿阴庭院语莺娇。半窗残月论文夜，一枕微醺中酒朝。感尔相过又相别，青青酒旆映河桥。
春日左阙门宴罢閒坐掖舍即事
作者：郭谏臣
朝代：明

宴罢宫门午漏迟，掖垣花发万年枝。晴窗燕语黄金屋，春水鸥眠碧玉池。丽日垂辉薰细草，东风无力曳游丝。微臣幸际清平世，愿播阳和及海涯。
春日恭送世宗梓宫赴山陵
作者：郭谏臣
朝代：明

帝子乘龙去鼎湖，空馀仙驭出皇都。沙堤雨洒千官泪，松壑风传万姓呼。徒有燕姬悲甲馆，恨无方朔问蓬壶。追思四十年来事，只少东封按赤符。
春日携榼同顾陆二文学往北寺野望
作者：郭谏臣
朝代：明

双树寻芳坐，孤梅发兴新。日斜幡影坠，春入鸟声频。陌上韶光动，樽前趣味真。年来逃世网，偏觉故人亲。
春日方司训过访
作者：郭谏臣
朝代：明

故人频枉驾，相对意俱忘。门掩青春暮，庭间白昼长。日蒸花气重，风落燕泥香。更拟通宵饮，陶然入醉乡。
春日方司训过访留西馆夜坐
作者：郭谏臣
朝代：明

佳客山中到，兰桡溪上停。开轩酒正绿，握手眼俱青。笑语风生席，酣歌月满庭。更阑望牛斗，遥引少微星。
春日游天池山和天水胡公韵
作者：郭谏臣
朝代：明

天半孤峰削出奇，莲花倒影入天池。晴云暖护池边竹，芳草春深石上碑。霞彩荡空山欲动，松阴满地日初移。仙源坐久浑忘倦，莫怪游人归去迟。
春日游石湖因登张幼于浮黛楼
作者：郭谏臣
朝代：明

危楼时纵目，物候向春融。孤黛浮天上，明湖落掌中。窗虚含宿雨，帘动引微风。坐久浑忘去，凭阑夕照红。
春日留都
作者：郭谏臣
朝代：明

久脱朝簪伏草莱，投閒今上凤凰台。马前双阙连云起，天外三山耸翠来。好鸟偏从名苑集，奇花多向上林开。六朝旧事今何在，欲踵风流愧不才。
春日睡起
作者：郭谏臣
朝代：明

杏花庭院昼迟迟，睡起初惊燕语时。遍倚曲阑无限思，游丝閒驻海棠枝。
春日约方司训同看梅花
作者：郭谏臣
朝代：明

不见故人久，悠悠系我思。每当明月夜，正是忆君时。野寺梅初发，官桥柳欲垂。扁舟共清赏，幸不负幽期。
春日访友雪阻不果
作者：郭谏臣
朝代：明

故人连卧病，久不共高歌。欲访寒梅信，其如雨雪何。蹇驴无处觅，短棹数能过。试检吟囊里，新诗积几多。
春日访方司训二首
作者：郭谏臣
朝代：明

访旧携轩从，山行一径斜。春风多柳絮，夜雨长蒲芽。草满王孙路，云深处士家。怜君头白尽，潦倒卧烟霞。不见方干久，沉吟带瘦容。青山城市远，白屋薜萝封。身向閒中老，交从病后慵。湖山风月夜，安得更相从。
春日访方司训二首·其一
作者：郭谏臣
朝代：明

访旧携轩从，山行一径斜。春风多柳絮，夜雨长蒲芽。草满王孙路，云深处士家。怜君头白尽，潦倒卧烟霞。
春日访方司训二首·其二
作者：郭谏臣
朝代：明

不见方干久，沉吟带瘦容。青山城市远，白屋薜萝封。身向閒中老，交从病后慵。湖山风月夜，安得更相从。
春日过同年伊祠部
作者：郭谏臣
朝代：明

日暖江城雨乍收，花开三径为停驺。文园君自犹多病，宦海予今已倦游。世事看来同失马，机心忘却不惊鸥。相逢鲍叔应怜我，奔走风尘欲白头。
春日过城南别业
作者：郭谏臣
朝代：明

放棹城南日未斜，雨馀百卉竞春华。迎风弱柳垂金缕，近水夭桃漾锦霞。鱼藻轻翻浮别沼，燕泥频掠过东家。生逢佳景须乘兴，莫遣香尘污落花。
春日过王棘卿园亭二首
作者：郭谏臣
朝代：明

摩诘幽居后，蓝田别业新。园林三径曲，花木四时春。日有携琴客，时多问字人。颇容疏懒性，一室愿为邻。绀园春欲暮，光景入繁华。雨后多芳草，风前自落花。攒峰危柱石，曲水烂蒸霞。未尽登临兴，西林日已斜。
春日过王棘卿园亭二首·其一
作者：郭谏臣
朝代：明

摩诘幽居后，蓝田别业新。园林三径曲，花木四时春。日有携琴客，时多问字人。颇容疏懒性，一室愿为邻。
春日过王棘卿园亭二首·其二
作者：郭谏臣
朝代：明

绀园春欲暮，光景入繁华。雨后多芳草，风前自落花。攒峰危柱石，曲水烂蒸霞。未尽登临兴，西林日已斜。
春日过金桥访友留饮题壁
作者：郭谏臣
朝代：明

携舟閒过陆浑庄，绕路名花雨后香。十里暖烟迷竹坞，一篙春水没鱼梁。座倾村酿因留久，盘摘园蔬引话长。自是主人能爱客，花前同取醉馀觞。
春日郊居县尹陈公过访
作者：郭谏臣
朝代：明

投簪谢人事，归著芰荷衣。岂谓青云客，时过白板扉。草堂论旧雨，香径蔼春晖。向晚回花县，双凫拂棹飞。
春日郊居遣兴
作者：郭谏臣
朝代：明

春来江上景偏幽，草木欣欣雨乍收。花径风微黄蝶舞，萍池水长锦鳞游。自怜绿野今为主，谁识青门旧是侯。杯酒炉薰消日月，閒心总为白云留。
春日閒居方子静过访
作者：郭谏臣
朝代：明

夫君久约在梅花，过访茅堂日未斜。野店柳长悬酒旆，水村船泊近渔家。十年亲旧浑如故，一旦欢迎兴未赊。少壮同游今皓首，忍将衰鬓客天涯。
春晚同登惠山
作者：郭谏臣
朝代：明

花落清明后，扁舟载酒来。山从一径入，寺绕万松回。池上泉声细，樽前暮色催。杖头钱未罄，沽取尽馀杯。
春晚省中书感简许司封同年
作者：郭谏臣
朝代：明

东风扑面动微和，春服初成试越罗。城背暖消残雪尽，林梢晴带夕阳多。眼前物态看来变，镜里光阴老去何。肯谢荣名似君少，扁舟湖上傲烟波。
春暮过蠡塘别业
作者：郭谏臣
朝代：明

江乡春欲暮，宦海客初归。紫陌风光好，名园花事稀。游丝罥酒幔，落絮点人衣。故里閒追省，年来渐觉非。
春朝即事
作者：郭谏臣
朝代：明

为爱连宵月，朝来起较迟。呼童煮新茗，对客了残棋。花落清明后，鸠鸣谷雨时。初归双燕子，似与主人期。
春水舟中小饮二首
作者：郭谏臣
朝代：明

拨棹春波绿，开帘夕照红。杯传新荻渚，人醉落花风。纵饮情何剧，狂吟句自雄。衰年谢轩冕，放浪一渔翁。携榼聊同饮，回舟已半酣。烟云花外绕，天水镜中涵。宦海风尘远，江乡趣味谙。疏狂时共弃，啸隐大江南。
春水舟中小饮二首·其一
作者：郭谏臣
朝代：明

拨棹春波绿，开帘夕照红。杯传新荻渚，人醉落花风。纵饮情何剧，狂吟句自雄。衰年谢轩冕，放浪一渔翁。
春水舟中小饮二首·其二
作者：郭谏臣
朝代：明

携榼聊同饮，回舟已半酣。烟云花外绕，天水镜中涵。宦海风尘远，江乡趣味谙。疏狂时共弃，啸隐大江南。
春游灵殿寺
作者：郭谏臣
朝代：明

野寺梅开后，萧条客到稀。白云当户满，香雪绕空飞。荒藓春来合，残僧日暮归。为言征税苦，终日掩柴扉。
春郊散步
作者：郭谏臣
朝代：明

江城春雨后，绿水映晴沙。缓步怜芳草，多情恨落花。衣沾香雾重，丝飏暖风斜。兴到寻游伴，前村问酒家。
晓从广信过玉山途中作
作者：郭谏臣
朝代：明

时属艳阳景，谁无游冶情。况乘雕毂去，远作玉山行。日气蒸花暖，烟光翳竹轻。乾坤容我老，荷芰制初成。
晓发大寺镇
作者：郭谏臣
朝代：明

孤村鸡报曙，游子动归桡。河带明星落，烟迎旭日消。地卑多近水，湖曲不通潮。野店香醪熟，侵晨向客招。
晓发天津舟中有感
作者：郭谏臣
朝代：明

篷窗帘影弄朝晖，晨起迟迟懒著衣。老去不知筋力改，閒来时觉鬓毛稀。望中烟树乡心远，到处风波宦况微。拟向五湖寻旧业，萧然松竹待人归。
晓发奣子浦
作者：郭谏臣
朝代：明

策马微行白下过，欢迎无奈故人何。玉堂学士风流剧，兰省仙郎逸兴多。千炬高悬明月夜，一樽同醉白云阿。别来几度思君处，閒对澄江发浩歌。
晓发娄江将访王棘卿元美
作者：郭谏臣
朝代：明

晓风吹片雨，篷底作轻寒。烟草连天去，江花带露看。幽偏勤简帙，离索懒衣冠。访旧还探胜，扁舟兴未阑。
晓发徐州
作者：郭谏臣
朝代：明

晓发彭城驿，舟迎水拍堤。天连淮树远，帆拂楚云低。雁向平沙起，鸡从夹岸啼。江乡行渐远，雅思欲幽栖。
晓发昌平州
作者：郭谏臣
朝代：明

州据西山胜，门临北阙尊。关河千里镇，烟火万家村。积雪容犹惨，初阳景渐温。平生请缨志，还拟扣天阍。
晓发梁溪
作者：郭谏臣
朝代：明

晓来风雨暗梁溪，客子舟行路欲迷。芦岸近沙频下雁，渔村隔水远闻鸡。萧萧落木连天暝，渺渺寒烟拂地低。自笑百年浑似寄，萍踪一任自东西。
晓发碛礇枕上口占
作者：郭谏臣
朝代：明

残酒初醒后，寒灯欲灭时。霜飞蓬户早，月落戍楼迟。未解闻鸡舞，徒兴梦鹿思。诗成还稳睡，此意少人知。
晓发赣城江行下省
作者：郭谏臣
朝代：明

荡桨初开云水涯，江头日出照晴沙。波摇荻渚飞银练，霜染枫林散绮霞。虾菜总归渔父棹，鸭栏多近野人家。孤臣去国频经此，随分优游度岁华。
晓渡漕湖
作者：郭谏臣
朝代：明

阴雨三冬后，湖田一望平。风生帆势疾，日出浪花明。野鹤摩霄迥，沙鸥狎水轻。篷窗独凝眺，坐觉晏然清。
晓行入山
作者：郭谏臣
朝代：明

晓别山翁去，星河压岭低。乱冈频驻马，数里未闻鸡。残月和烟没，清霜使径迷。仙家行渐近，徐步蹑丹梯。
晓起与客同汎琴川
作者：郭谏臣
朝代：明

蚤起乘残月，相携有故人。共登青雀舫，远过白鸥津。海色侵窗曙，霜华拂袂新。坐忘轩冕虑，落魄任吾真。
晚发兴济县
作者：郭谏臣
朝代：明

兰舟经海县，薄暮喜微风。草带寒烟白，川迎落照红。残云归远戍，孤鸟没晴空。无限东归思，凭栏一望中。
晚发华亭
作者：郭谏臣
朝代：明

向晚兰舟发，人牵锦缆行。日穿云窦破，溪接海潮平。映水帆樯影，投林鸟雀声。开帘下阶拜，遥想故人情。
晚发岊亭
作者：郭谏臣
朝代：明

客路通宵雨，河桥柳色青。水深新荻渚，烟暗古邮亭。对镜冠慵整，凭阑酒未醒。年来困尘网，华发渐星星。
晚发昌平望京师
作者：郭谏臣
朝代：明

祀罢诸陵逐晓回，遥瞻旭日照金台。香轮旋辗平沙软，仙旆晴披宿雾开。秋色先从边塞老，山光还绕帝城来。一官愿效山公启，三赋惭非杜甫才。
晚发赣城
作者：郭谏臣
朝代：明

野烧寒光惨，篷窗落景催。舟随流水下，鸟带夕阳回。老去频看镜，閒来独举杯。连朝苦驰逐，忍听暮猿哀。
晚春归蠡西旧宅
作者：郭谏臣
朝代：明

献岁辞家春暮归，故园花已过芳菲。雨馀细草侵苔径，风飏游丝惹薜衣。漫说莺迁乔木啭，还看燕向旧巢飞。他年谢却人间事，十尺长竿一钓矶。
晚泊攸镇宅
作者：郭谏臣
朝代：明

一官羁岭北，千里下湖西。叠嶂连天起，浮空去水低。滩高舟避石，地僻驿临堤。坐向黄昏后，清猿抱木啼。
晚泊松陵
作者：郭谏臣
朝代：明

挂帆过笠泽，舣棹问鲈鱼。古寺垂杨里，长桥荒藓馀。烟云秋壑冷，水月夜船虚。钓雪滩边路，他年拟卜居。
晚泊震泽
作者：郭谏臣
朝代：明

宴罢司空宅，舟回笠泽滨。霞明鸡误晓，沙白鹭迷津。虾菜湖乡味，羊裘客路贫。篷窗閒立久，月色正宜人。
晚登南安公馆后楼
作者：郭谏臣
朝代：明

夕阳烟郭万山围，暮倚危阑挹翠微。岭海天高人北望，江湖秋老雁南飞。疏帘风透还吹帽，虚槛云来欲上衣。兴比庾楼真不浅，坐看明月渐辉辉。
晚登大茅峰
作者：郭谏臣
朝代：明

西日斜悬句曲峰，中天削出玉芙蓉。云归绝顶迷春岫，烟起深林翳晚钟。怪石岩前蹲虎豹，长松涧底走虬龙。临高遥向金陵望，王气千年正郁葱。
晚登斋阁
作者：郭谏臣
朝代：明

江城住久偏多思，斋阁閒来还独登。赣水浮空晴渺渺，岭云笼树暮层层。幽栖近类离群鹤，兀坐聊同入定僧。自笑百年今过半，欲垂青史愧无能。
晚过乌兜宿郭秀才家
作者：郭谏臣
朝代：明

晚过乌兜里，时逢难弟兄。茶烟秋院寂，灯火夜堂清。缓带移时坐，开樽待月明。来朝人别后，门掩读书声。
晚过内邱
作者：郭谏臣
朝代：明

晚过内邱县，东风轻拂衣。云旌去缥缈，烟景渐霏微。故里花将发，他乡客未归。兼程日南往，中夜梦魂飞。
晚过华荡
作者：郭谏臣
朝代：明

岁晚江乡路，风生画鹢轻。坐看山色远，行爱练光明。落日孤帆影，寒沙一雁声。归途趁明月，不必惮宵征。
晚过天平岭
作者：郭谏臣
朝代：明

数里天平岭，崎岖石路遥。孤云倚绝壁，万笏拥层霄。岚阔衣偏薄，寒欺酒易消。肩舆归渐晚，落日在林梢。
晚过平湖县东湖
作者：郭谏臣
朝代：明

薄暮风生访戴舟，湖波遥引太空流。墟烟缕缕山腰起，塔影层层水面浮。几点閒鸥红蓼晚，一行新雁碧云秋。江乡到处堪乘兴，莫怪明时便乞休。
晚过弋阳
作者：郭谏臣
朝代：明

雀舫东归过弋阳，迢迢千里水云乡。江明倒浸孤峰影，风暖遥闻百草香。飞鸟晚来同客倦，閒花时亦笑人忙。吴门到日春光好，烟柳低垂绿野堂。
晚过枫桥
作者：郭谏臣
朝代：明

落日枫桥路，船窗暮雨昏。秋萍拥沙觜，霜叶坠篱根。山寺炊烟起，江村宿鸟喧。临风思往事，独坐暗消魂。
晚过王宴岭
作者：郭谏臣
朝代：明

山行逾数里，一岭界天高。叠嶂全封藓，丛林半是蒿。云归迷鸟道，风起沸松涛。向晚回孤棹，行厨进浊醪。
晚过蠡西旧宅与客小坐二首
作者：郭谏臣
朝代：明

山庄新雨霁，正好纳凉时。返照穿帘入，残云傍席移。鹤林留客处，鸡黍故人期。溪上秋风早，还来理钓丝。蠡西寻旧识，有客寓村庄。知我停兰棹，携樽过草堂。坐深时渐暝，醉后晚生凉。酒散看明月，清辉满客裳。
晚过蠡西旧宅与客小坐二首·其一
作者：郭谏臣
朝代：明

山庄新雨霁，正好纳凉时。返照穿帘入，残云傍席移。鹤林留客处，鸡黍故人期。溪上秋风早，还来理钓丝。
晚过蠡西旧宅与客小坐二首·其二
作者：郭谏臣
朝代：明

蠡西寻旧识，有客寓村庄。知我停兰棹，携樽过草堂。坐深时渐暝，醉后晚生凉。酒散看明月，清辉满客裳。
晚过阳城湖
作者：郭谏臣
朝代：明

放棹过湖曲，波淹落照红。柳烟低度水，麦浪远摇空。暝色孤篷底，閒情一望中。舟行时遣兴，沽酒问渔翁。
晨登大茅峰
作者：郭谏臣
朝代：明

肩舆涉险到仙源，一路泉声入耳喧。岩畔苍松千岁古，洞前瑶草四时繁。龙潜幽壑生云气，龟断荒碑积藓痕。便欲飘然避尘世，采芝何处访东园。
晨起
作者：郭谏臣
朝代：明

何处鸡声枕上闻，碧纱窗外曙初分。庭花欲发含朝露，海日将生散晓云。解组久同南郭隐，守株无愧北山文。残生病后堪行乐，不羡区区竹帛勋。
晨起得起官报
作者：郭谏臣
朝代：明

懒性甘终弃，除书忽漫传。阳乌分树杪，晨鹊噪檐前。地忝铨衡重，心惭水镜悬。皇恩真浩荡，舒眼望青天。
晨起遣兴
作者：郭谏臣
朝代：明

山窗雨过动微凉，对镜俄惊鬓发苍。堪叹浮生苦无几，汉庭空自老冯唐。
暮发南浦
作者：郭谏臣
朝代：明

薄暮雪初晴，扬帆江上行。帘窥寒月影，枕纳夜涛声。地迥鱼书杳，风高雁阵惊。乡心兼旅思，耿耿不能平。
暮抵丰城途中偶述
作者：郭谏臣
朝代：明

江上扬舲趁晚风，隔窗烟雾昼濛濛。芦花寒映平沙白，枫叶时兼落照红。自分疏狂成傲吏，敢言流俗笑愚公。终当脱却樊笼去，一棹长歌笠泽东。
暮抵境山
作者：郭谏臣
朝代：明

风帆飞驿路，野烧动寒原。雾翳林光黑，烟笼水气昏。远天收落景，新月露微痕。沙岸停桡处，时闻鸡犬喧。
暮抵雄县
作者：郭谏臣
朝代：明

鼓乐喧阗震耳鸣，远劳车马出郊迎。平沙堤上留行辙，弱柳风前拂去旌。添我腰黄诚异数，误人头白是虚名。从今勘破人间事，好向湖山续旧盟。
暮春日与客同登虎邱西阁
作者：郭谏臣
朝代：明

高阁倚岩西，层轩落翠微。一帘残雨尽，千顷暮云飞。天晚鸟将倦，春深花渐稀。移樽续胜赏，潦倒顿忘归。
暮春日有怀觉海玘公虎邱义公一首
作者：郭谏臣
朝代：明

献岁客天涯，春深始到家。东风吹玉版，夜雨长金芽。久与高僧别，翻嫌去路赊。遥思禅定后，池月浸袈裟。
暮春日蠡东对客遣兴
作者：郭谏臣
朝代：明

抱病江乡过客稀，春深白日掩柴扉。樽前爱坐山当户，醉后何妨酒满衣。飞絮池塘鱼竞出，落花庭院燕初归。来朝不浅登临兴，著屐穿云入翠微。
暮秋与徐兵宪郭参戎同登望江楼二首
作者：郭谏臣
朝代：明

层楼高驾大江濆，与客衔杯醉夕曛。地控荆瓯山四绕，台临章贡水中分。旌旗霞映红成绮，金鼓风飘响入云。回首更怜秋色晚，满城黄菊送清芬。江城秋老景扶疏，极目江天思有馀。枫染微红霜落后，橘垂新绿雁来初。十年湖海牵尘鞅，万里关山畏简书。底事登高空怅望，故乡此日正鲈鱼。
暮秋与徐兵宪郭参戎同登望江楼二首·其一
作者：郭谏臣
朝代：明

层楼高驾大江濆，与客衔杯醉夕曛。地控荆瓯山四绕，台临章贡水中分。旌旗霞映红成绮，金鼓风飘响入云。回首更怜秋色晚，满城黄菊送清芬。
暮秋与徐兵宪郭参戎同登望江楼二首·其二
作者：郭谏臣
朝代：明

江城秋老景扶疏，极目江天思有馀。枫染微红霜落后，橘垂新绿雁来初。十年湖海牵尘鞅，万里关山畏简书。底事登高空怅望，故乡此日正鲈鱼。
暮雪
作者：郭谏臣
朝代：明

江天日暮雪漫漫，四野风生玉宇寒。几处柴门烟火寂，有人僵卧似袁安。
月下与客同步
作者：郭谏臣
朝代：明

散步千人石，钟鸣夜未阑。云归山阁暝，月浸剑池寒。花气侵衣薄，松风吹酒残。病馀难久立，长啸倚危阑。
月下复抵娄城灯下独酌
作者：郭谏臣
朝代：明

长啸篷窗兴颇浓，灯前独酌自从容。寒潮向晚回青海，皓月通宵挂玉峰。风度疏林声淅淅，烟笼衰柳影重重。夜深鼓角城边起，醉梦虚疑长乐钟。
月夜东归
作者：郭谏臣
朝代：明

雀舫乘潮发，摇摇日暮归。入春新酿熟，渐老故人稀。临水心如洗，看云思欲飞。停舟天渐暝，月色映荷衣。
月夜中庭散步
作者：郭谏臣
朝代：明

病骨终朝卧，乡心万里驰。朔风吹渐定，山月出何迟。玉宇清辉发，瑶台疏影移。小庭丛菊满，冉冉露华滋。
月夜同诸友小集二首
作者：郭谏臣
朝代：明

空林悬片月，良夜步清溪。野渡烟初起，寒原烧欲迷。犬迎群客吠，鹊绕一枝栖。对景偏多兴，兰樽月下携。寂寞书斋静，柴门喜客过。开樽还旅坐，对月起高歌。树影当阶乱，霜华拂袂多。酒阑宾客散，试问夜如何。
月夜同诸友小集二首·其一
作者：郭谏臣
朝代：明

空林悬片月，良夜步清溪。野渡烟初起，寒原烧欲迷。犬迎群客吠，鹊绕一枝栖。对景偏多兴，兰樽月下携。
月夜同诸友小集二首·其二
作者：郭谏臣
朝代：明

寂寞书斋静，柴门喜客过。开樽还旅坐，对月起高歌。树影当阶乱，霜华拂袂多。酒阑宾客散，试问夜如何。
月夜水阁宴客
作者：郭谏臣
朝代：明

良宵张宴集高朋，水绕亭台片月明。露下银河秋气爽，风飘金粟夜香清。坐中笛奏梅花落，醉后杯浮竹叶倾。酒散归途人已静，时闻鼓角动江城。
月夜江行
作者：郭谏臣
朝代：明

夜色侵窗曙，滩声入座喧。溯流临皓魄，乘兴倒芳樽。山敛微云尽，天从远水吞。满怀风月思，难与俗人言。
月夜泊千墩
作者：郭谏臣
朝代：明

杨柳洲边夜泊船，月光如水散青天。江村潮长诸溪满，林壑风生万籁传。桑落杯乾犹强坐，梅花帐冷不成眠。良宵如此成虚度，独向篷窗检旧编。
月夜渡湖过虎山桥
作者：郭谏臣
朝代：明

一苇风生过五湖，山桥此夜月同孤。天浮皓魄连银汉，波漾流光注玉壶。荻渚渔歌时互答，沙汀雁宿自相呼。优游物外浑无累，且觅高阳旧酒徒。
月夜舟次吴塔与顾陆二丈酣坐
作者：郭谏臣
朝代：明

扁舟载月舣林皋，故旧相逢尽浊醪。坐拥黑貂青露重，行看玉兔碧天高。惟当佳景携三益，肯向衰年叹二毛。旷达从来说嵇阮，竹林还许醉山涛。
月夜醉归漫兴
作者：郭谏臣
朝代：明

雨过天街夜气清，醉看明月逐人行。更传宫阙铜壶漏，风送关山玉笛声。逆旅长年淹宦迹，故乡终日计归程。扁舟未遂江湖兴，莼菜鲈鱼空复情。
月夜饮养翁相公山馆
作者：郭谏臣
朝代：明

黄阁辞荣早，青山结社新。不嫌车马寂，转与鹿麋亲。入户云千顷，开窗月一轮。兰樽频劝饮，吐握意何真。
朝发古庵
作者：郭谏臣
朝代：明

鸡报山窗晓，时惊客梦残。蒲团迎日色，罗袂怯春寒。清磬和云落，繁英带露看。舟行更回首，高塔出林端。
村居
作者：郭谏臣
朝代：明

抱病连朝未破颜，柴门花落昼常关。呼童扫室焚香坐，消受村居一味閒。
村晚
作者：郭谏臣
朝代：明

细雨孤村暮，呼僮扃竹扉。床头新酿熟，座上故人稀。野寺昏钟起，烟林宿鸟归。有怀清耿耿，檐外片云飞。
杞县怀古
作者：郭谏臣
朝代：明

杞邑名何始，分封自有周。报功宜百代，置县已千秋。草长多新垒，花开满故邱。方今病河患，谁宅此神州。
杨村夜泊
作者：郭谏臣
朝代：明

维舟杨柳渡，沙白亘长天。犬吠孤村月，乌啼落木烟。微名真物外，清赏足樽前。秉烛还深坐，宵分尚未眠。
松江道中
作者：郭谏臣
朝代：明

水乡溪屈曲，芦苇晚萧萧。归雁冲残雨，行舟趁落潮。新诗时易就，宿酒未全消。前路多村店，青旗映画桥。
柏乡怀古
作者：郭谏臣
朝代：明

路出柏人邑，令人忆贯高。捐生蹈虎尾，视死若鸿毛。汉主那堪迫，商山自可逃。区区图雪耻，宁惜赵王敖。
柏乡遇铨司旧吏时为县尉赋此
作者：郭谏臣
朝代：明

客途逢故吏，知我旧铨郎。作尉同梅福，之官在柏乡。严城勤斥候，传舍盛供张。更向虞君问，云何去庙堂。
柏渎夜归
作者：郭谏臣
朝代：明

天末夕阳收，归途只暝投。扬舲过蠡泽，失路问渔舟。雨暗湖天夜，风生荻岸秋。宵分方抵舍，灯火映青邱。
柳枝词四首
作者：郭谏臣
朝代：明

陌上丝丝带雨微，遥知春傍柳条归。一年一度常如此，昔日章台今已非。袅袅柔条锁翠烟，随风乱舞绿窗前。楚王宫里人多少，如此腰肢亦可怜。雨织金丝绿未敷，隔窗偷眼看模糊。画眉京兆今何处，试问双眉得似无。河桥青眼竞窥春，淡著烟光别样新。留却长条休浪折，春来多少远行人。
柳枝词四首·其一
作者：郭谏臣
朝代：明

陌上丝丝带雨微，遥知春傍柳条归。一年一度常如此，昔日章台今已非。
柳枝词四首·其三
作者：郭谏臣
朝代：明

雨织金丝绿未敷，隔窗偷眼看模糊。画眉京兆今何处，试问双眉得似无。
柳枝词四首·其二
作者：郭谏臣
朝代：明

袅袅柔条锁翠烟，随风乱舞绿窗前。楚王宫里人多少，如此腰肢亦可怜。
柳枝词四首·其四
作者：郭谏臣
朝代：明

河桥青眼竞窥春，淡著烟光别样新。留却长条休浪折，春来多少远行人。
桐庐道中
作者：郭谏臣
朝代：明

扬舲江上喜初晴，两岸山光夹镜明。到处水流寒涧出，插天峰吐白云生。远洲浴鹭冲潮起，深树新蝉吸露鸣。前向严陵台下过，高风千古不胜情。
梅岭山阁晚坐
作者：郭谏臣
朝代：明

百越南来此岭分，荒烟落木翳斜曛。停骖缓带临丹阁，俯槛拈杯坐白云。峻壁栈悬通鸟道，古碑苔长没龟文。沉吟不觉天光暝，归路喧传迓使君。
欲游天池阻雨
作者：郭谏臣
朝代：明

乘兴携宾从，将临石上池。逗留青嶂曲，空负白云期。岩雨滋花重，厨烟出竹迟。老僧频进茗，相对了残棋。
正月十一途中念家君初度偶成
作者：郭谏臣
朝代：明

宦游终日马蹄忙，偶见梅花忆故乡。春酒熟时归未得，一樽谁与进高堂。
武城怀古
作者：郭谏臣
朝代：明

昔贤曾试宰，兹地尚弦歌。俗带遗风古，城临流水多。琴堂虚夜月，祠屋长春萝。未暇荐蘋藻，其如仰止何。
毗陵别伊仪部同年北上
作者：郭谏臣
朝代：明

春风一棹过毗陵，握手匆匆别恨增。我欲南还君北上，夜深篷底独挑灯。
毗陵舟中
作者：郭谏臣
朝代：明

向晚毗陵道，官桥系短篷。水迎风起浪，日射雨成虹。鬓逐年华白，颜随酒晕红。甘心老空谷，一任笑愚公。
毗陵道中
作者：郭谏臣
朝代：明

兰舟载酒集高朋，缥缈孤帆指义兴。平楚桥临青嶂曲，晴空塔耸白云层。沙汀水落萍还积，田舍秋来黍渐登。一局残棋宾未散，夕阳烟树近毗陵。
毗陵道中二首
作者：郭谏臣
朝代：明

扬帆初雨霁，缥缈向毗陵。云敛山仍出，沙虚岸欲崩。渚花迎雀舫，堤柳挂鱼罾。归路梁溪近，名山拟共登。路出晋陵西，城悬落日低。鸥惊渔棹起，乌向女墙栖。水竹由来美，烟花望欲迷。因思漆园吏，吾道付醯鸡。
毗陵道中二首·其一
作者：郭谏臣
朝代：明

扬帆初雨霁，缥缈向毗陵。云敛山仍出，沙虚岸欲崩。渚花迎雀舫，堤柳挂鱼罾。归路梁溪近，名山拟共登。
毗陵道中二首·其二
作者：郭谏臣
朝代：明

路出晋陵西，城悬落日低。鸥惊渔棹起，乌向女墙栖。水竹由来美，烟花望欲迷。因思漆园吏，吾道付醯鸡。
水南别业
作者：郭谏臣
朝代：明

日长庭院午风微，春远柴荆客到稀。久雨园林花乱落，新晴帘幕燕初飞。门临绿水堪垂钓，坐对青山欲振衣。屈指当今游宦客，重重甲第几人归。
永城太邱驿
作者：郭谏臣
朝代：明

人杰从来使地灵，永城犹借太邱名。当时党祸人皆死，岂谓君因独吊生。
永新道中
作者：郭谏臣
朝代：明

乱山高下几重重，历遍巉岩出险中。平地起云疑是嶂，夕阳射雨渐成虹。飞泉百道奔寒涧，高塔千寻插远空。堪叹薄游无定迹，马蹄终日自西东。
江上与郭参戎夜话
作者：郭谏臣
朝代：明

送别青山暮，归途彩鹢新。年光若流水，暖气已先春。江月远随客，风涛夜惧人。灯前陪笑语，乡曲意何亲。
江上偶述
作者：郭谏臣
朝代：明

天畔寒云翳日轮，烟江千里一波臣。薄游终日婴尘网，长啸移时岸角巾。漉酒每思彭泽令，灌畦甘学汉阴人。百年光景今过半，对镜空嗟白发新。
江上晓行即事
作者：郭谏臣
朝代：明

江上朝来景，微茫烟水昏。木兰千里棹，枫叶万家村。树末山光绕，波心日影翻。幽怀元自寂，对此复何言。
江上晚坐有怀
作者：郭谏臣
朝代：明

薄暮凉风发，帆悬落照飞。天长人去远，秋到客思归。沙鸟群还集，樯乌隐渐微。坐看明月上，杯酒莫相违。
江上晚晴
作者：郭谏臣
朝代：明

雨歇山逾润，江行日欲晡。波光时潋滟，烟景入虚无。画鹢村将近，青蚨酒易酤。醉馀还自笑，天地一狂夫。
江上观潮
作者：郭谏臣
朝代：明

昨泛湖中棹，今登江上台。忽惊沧国内，遥驾雪山来。势比行天马，声疑奋地雷。鲸翻渤澥动，龙激禹门开。汜滥江湖溢，奔腾天地回。黄云凝未散，白鸟骇飞回。不是瞿塘峡，虚浮滟滪堆。难忘越人恨，空抱伍胥哀。吊古应多赋，临风愧不才。
江上闻乞归命下口占三绝
作者：郭谏臣
朝代：明

投劾清时效二疏，纶音忽已下公车。书生未带封侯相，且向春风卧草庐。江上风涛险杀人，便应从陆走江滨。自今已得安身策，岂向天涯复问津。征车驰逐苦劳劳，日晚风生旧缊袍。指点前途随处宿，不须重觅吕虔刀。
江上闻乞归命下口占三绝·其一
作者：郭谏臣
朝代：明

投劾清时效二疏，纶音忽已下公车。书生未带封侯相，且向春风卧草庐。
江上闻乞归命下口占三绝·其三
作者：郭谏臣
朝代：明

征车驰逐苦劳劳，日晚风生旧缊袍。指点前途随处宿，不须重觅吕虔刀。
江上闻乞归命下口占三绝·其二
作者：郭谏臣
朝代：明

江上风涛险杀人，便应从陆走江滨。自今已得安身策，岂向天涯复问津。
江上闻笛
作者：郭谏臣
朝代：明

江上浮仙棹，谁将玉笛吹。时闻折柳曲，更听落梅词。响遏行云散，声随断角悲。关山今夜月，应起故园思。
江上阻风口占
作者：郭谏臣
朝代：明

东风吹浪拍船头，江上寒云系客愁。路近家山归未得，梦魂先已到长洲。
江中夜行
作者：郭谏臣
朝代：明

夜倩渔舟引，前行路不迷。沙洲随岸曲，星斗向江低。解道身如寄，还？醉似泥。更阑频剪烛，水次已闻鸡。
江中夜行
作者：郭谏臣
朝代：明
体裁：五言律诗

夜倩渔舟引，前行路不迷。沙洲随岸曲，星斗向江低。解道身如寄，还�醉似泥。更阑频剪烛，水次已闻鸡。
江村寒食
作者：郭谏臣
朝代：明

故里逢寒食，园林红雨飞。莺藏新柳啭，燕向旧巢归。老去游先倦，年来事觉非。小窗花下坐，寂寞掩柴扉。
江村春暮
作者：郭谏臣
朝代：明

三月江村路，韶华已暮春。水光晴弄日，花气暖宜人。燕啄香芹去，鱼翻碧藻新。间居与花鸟，日日自相亲。
江村雨后
作者：郭谏臣
朝代：明

山雨朝来湿满城，郊原无复桔槔声。石床云过琴书润，水槛风生枕簟清。林驻淡烟迷竹树，溪浮新绿绕柴荆。蠡塘数里荷花发，还拟扁舟弄晚晴。
江行
作者：郭谏臣
朝代：明

沧江人独往，日厌橹声喧。水鸟傍船起，阳乌出浪翻。滩危多峭石，木落见空村。地与炎荒接，朝来气渐温。
池上新构小斋
作者：郭谏臣
朝代：明

诛茅营小构，面水敞晴轩。俗驾时堪避，清阴日正繁。开帘看竹色，涉径破苔痕。客有知音者，频过不厌烦。
池亭晚霁
作者：郭谏臣
朝代：明

江皋初雨霁，凉思袭荷衣。乔木生灵籁，孤亭送落晖。波翻菱叶乱，露泫豆花肥。苔径閒来合，应知过客稀。
池亭月夜迟客不至漫兴
作者：郭谏臣
朝代：明

山公池上月，澄霁似中秋。深树烟初歇，晴空水欲流。美人期不至，华馆自淹留。独酌仍多兴，狂吟倚蒯缑。
池亭望雨不至
作者：郭谏臣
朝代：明

江乡千里旱，处处桔槔声。树底蝉鸣晚，檐牙鹊噪晴。疾风吹雨散，落日照川明。陇上农家子，难禁怅望情。
池亭雨后
作者：郭谏臣
朝代：明

华馆开林末，新凉生雨馀。荷香飘座远，山色逗窗虚。避俗千竿竹，消间满架书。连朝厌城市，来此称幽居。
池馆新晴
作者：郭谏臣
朝代：明

园林新雨霁，嫩绿压枝繁。戏蝶穿花舞，游鱼出藻翻。清香凝曲槛，佳景落幽轩。独坐无人到，惟闻鸟雀喧。
沙河县
作者：郭谏臣
朝代：明

邢台南望路迂斜，一县周围尽白沙。日映郊原铺玉雪，风生林木缀琼花。霜前蚤起应迷鹭，月下归来止辨鸦。试问当年檀道济，唱筹量得几多车。
沙湖舟行
作者：郭谏臣
朝代：明

昨送春归去，今从湖上来。残云随雨尽，远浪拍天回。水鸟惊人没，汀花向客开。閒来心境寂，无复著纤埃。
河桥晓发
作者：郭谏臣
朝代：明

水村鸡唱后，曙色到蓬窗。云破犹随月，河斜欲堕江。乘风携画桨，分火剔银釭。残酒时消尽，诗魔未肯降。
泾阳驿口占
作者：郭谏臣
朝代：明

几日驰驱未出燕，风沙满眼路难前。孤踪遥向天南去，回首长安在日边。
流河道中阻风
作者：郭谏臣
朝代：明

阻风芦苇岸，独坐自通宵。沙近寒闻雁，溪深夜落潮。林昏烟景翳，波涌月光摇。客路濒危险，令人魂暗消。
浒墅新晴
作者：郭谏臣
朝代：明

雨歇芳林润，风生细浪浮。河津当孔道，关法阻行舟。斜日蒸花气，轻寒动麦秋。自嫌婴世网，空负主人留。
浒墅舟中与蒋云厓郡守夜话
作者：郭谏臣
朝代：明

河梁同舣棹，杯酒夜相亲。坐对青灯久，还惊白发新。烟霞三径侣，天地两閒人。故旧论心处，相看醉态真。
浒墅道中
作者：郭谏臣
朝代：明

天末长风发，孤舟送上溪。鸥群冲浪起，雁阵入云迷。林带荒烟暝，山衔落日低。蟹螯空荐酒，痛饮醉如泥。
淀山湖中
作者：郭谏臣
朝代：明

晓起进兰桡，东行水国饶。湖连天共远，日出雾全消。独鹤凌风举，群鸥逐浪飘。柳村看渐近，青幔映河桥。
淇县
作者：郭谏臣
朝代：明

淇水汤汤日向东，居民似有上皇风。始知世变风移久，浪说桑间与上宫。
清明日江上遇雨
作者：郭谏臣
朝代：明

濛濛烟雨细如丝，冷拂襜帷湿不知。寂寞途中忘令节，淹留江上数归期。酒从茅店分榆火，人向柴门插柳枝。犹记去年当此日，桃花万树醉蟠螭。
清明日舟次邀方司训同往西山
作者：郭谏臣
朝代：明

寒食江村路，门多插柳条。市呼新酿熟，客喜宿酲消。雨洗山光润，风生花气饶。故人原有约，沙际一停桡。
渡漳河有感
作者：郭谏臣
朝代：明

轻浮一苇渡漳河，时听舟人起棹歌。山自太行西望远，路从全赵北来多。春深诸冢埋青草，岁久三台浸碧波。日暮停车倍惆怅，英雄千载类消磨。
渡黄河遇风
作者：郭谏臣
朝代：明

河上东风吹客袍，中流浊浪拍天高。平生不识风波态，今日方知涉险劳。
游天池
作者：郭谏臣
朝代：明

穿云跻碧岭，遥望近丹邱。雨歇金莲霁，烟涵石屋秋。楼台开绝境，花竹映清流。红叶苍山暮，停车为尔留。
游忘归岩
作者：郭谏臣
朝代：明

幽谷生灵籁，虚岩落翠微。行吟兴未已，日暮竟忘归。
游昌国寺
作者：郭谏臣
朝代：明

古寺空山里，危楼积翠边。讲堂凝法雨，茶灶散炊烟。树引游丝住，风随落絮颠。僧家方午饷，抱瓮汲清泉。
游桂岭
作者：郭谏臣
朝代：明

西岭千年桂，阴森入翠微。琼枝云外绿，金粟雨中肥。影落浮杯酒，香飘袭客衣。当年和露折，曾向广寒归。
游飞来峰
作者：郭谏臣
朝代：明

中天飞下青芙蓉，峭壁巉岩千万重。仙境霞明金错落，洞天云露玉玲珑。古藤乱系将崩石，老桧双扶欲堕峰。海上三山何处是，恍然此地或相逢。
湖州城下夜泊
作者：郭谏臣
朝代：明

清秋移桂楫，薄暮宿苕溪。云磬来篷底，烟林隔水西。川原随地胜，星汉去城低。欲访山中旧，前途候蚤鸡。
漳江门与王孙既白叙别
作者：郭谏臣
朝代：明

漳江门外柳条青，别酒淋漓愧独醒。千里风波淹宦海，一帆烟雨暗邮亭。匡庐西望天将暝，笠泽东归鬓欲星。知向王孙分袂后，清？吟断翠微屏。
漳江门与王孙既白叙别
作者：郭谏臣
朝代：明
体裁：七言律诗

漳江门外柳条青，别酒淋漓愧独醒。千里风波淹宦海，一帆烟雨暗邮亭。匡庐西望天将暝，笠泽东归鬓欲星。知向王孙分袂后，清�吟断翠微屏。
潞河舟中夜坐二首
作者：郭谏臣
朝代：明

夜泊潞河驿，朔风时送寒。涛声走沙碛，月色映江干。独酌意何远，高吟兴未阑。南归岁云暮，白发拟承欢。暂解朝簪去，还乘官舫行。长风催客去，孤月向人明。行迹随蓬转，归心逐雁征。皇恩容乞假，无复用陈情。
潞河舟中夜坐二首·其一
作者：郭谏臣
朝代：明

夜泊潞河驿，朔风时送寒。涛声走沙碛，月色映江干。独酌意何远，高吟兴未阑。南归岁云暮，白发拟承欢。
潞河舟中夜坐二首·其二
作者：郭谏臣
朝代：明

暂解朝簪去，还乘官舫行。长风催客去，孤月向人明。行迹随蓬转，归心逐雁征。皇恩容乞假，无复用陈情。
濠梁杂咏六首
作者：郭谏臣
朝代：明

红罗浮水产真人，崛起平将六合吞。扫荡凶残归礼乐，朗然别是一乾坤。元末英雄角逐时，真龙犹未出天池。诸艰历尽天方授，一起时将大难夷。丰沛濠梁俱帝乡，尽凭三尺定封疆。本朝自用周官制，不似炎刘杂霸王。河山形胜昔中都，佳气千年拥帝图。多少金陵骑马客，当年曾此效工徒。彭蠡鏖兵势颇穷，韩生徇节意何忠。那知汉室论功日，不录荥阳纪信功。破晓驰驱驿路来，沙边立马自徘徊。英雄千载今谁在，淮水东流不复回。
濠梁杂咏六首·其一
作者：郭谏臣
朝代：明

红罗浮水产真人，崛起平将六合吞。扫荡凶残归礼乐，朗然别是一乾坤。
濠梁杂咏六首·其三
作者：郭谏臣
朝代：明

丰沛濠梁俱帝乡，尽凭三尺定封疆。本朝自用周官制，不似炎刘杂霸王。
濠梁杂咏六首·其二
作者：郭谏臣
朝代：明

元末英雄角逐时，真龙犹未出天池。诸艰历尽天方授，一起时将大难夷。
濠梁杂咏六首·其五
作者：郭谏臣
朝代：明

彭蠡鏖兵势颇穷，韩生徇节意何忠。那知汉室论功日，不录荥阳纪信功。
濠梁杂咏六首·其六
作者：郭谏臣
朝代：明

破晓驰驱驿路来，沙边立马自徘徊。英雄千载今谁在，淮水东流不复回。
濠梁杂咏六首·其四
作者：郭谏臣
朝代：明

河山形胜昔中都，佳气千年拥帝图。多少金陵骑马客，当年曾此效工徒。
独坐
作者：郭谏臣
朝代：明

孤灯明灭夜迢迢，独拥寒衾酒渐消。阶下虫吟和露切，窗前叶落信风飘。百年已悟尘栖草，一梦犹惊鹿在蕉。老去自怜精力改，带围应减沈郎腰。
独酌
作者：郭谏臣
朝代：明

扁舟移海曲，独酌坐篷窗。地僻人行少，天高鹤去双。棹歌闻别浦，帆影落清江。俯槛时长啸，雄心未肯降。
独酌
作者：郭谏臣
朝代：明

雨洗长天净，霞飞落照明。行看秋色远，坐觉晚凉生。独酌聊乘兴，幽栖不用名。醉吟空向夕，四壁乱蛩鸣。
王庄驿遇同年刘宪副
作者：郭谏臣
朝代：明

看花昔日曾为伴，南北东西各一天。萍水相逢疑是梦，金兰契合已多年。邮亭昼掩梨花雨，客路寒迷杨柳烟。闻说邻家春酿熟，一尊聊共醉灯前。
琴川夜归
作者：郭谏臣
朝代：明

百里琴川路，扁舟载月归。扬帆凌皓景，把酒弄清辉。山敛孤云尽，河悬列宿稀。更阑人醉后，露下湿荷衣。
琴川舟中漫述
作者：郭谏臣
朝代：明

薄游数载苦无闻，便欲携家隐鹿门。报国自惭心未遂，还乡祗喜舌犹存。竹梧高馆书千帙，烟月孤槎酒一樽。且向此中求适性，悠悠世态复谁论。
琴川道中
作者：郭谏臣
朝代：明

虞山不到已经年，此日登临破暝烟。沙岸人行残雾里，水村花发夕阳边。白头渐觉交游少，青眼还应故旧怜。夜向篷窗还起坐，一方明月满琴川。
瑞州公馆月夜有怀
作者：郭谏臣
朝代：明

柳梢新月照孤城，花气薰人入夜清。遥想闺中春寂寞，有人对月漫含情。
由万安山行回赣途中杂咏三首
作者：郭谏臣
朝代：明

南向虔中去，缘江细路斜。虫丝悬古树，鸟迹印晴沙。山背云移石，林根露泫花。眼前秋色好，幽兴在烟霞。飞盖行山径，穿松过野桥。雾连江树暝，天接岭云遥。过客多随伴，居民半是樵。前行无传舍，借榻度今宵。雨足山田稔，秋高涧水清。路从云外绕，人在瘴中行。野草齐腰长，幽花照眼明。劳劳苦行役，端只为虚名。
由万安山行回赣途中杂咏三首·其一
作者：郭谏臣
朝代：明

南向虔中去，缘江细路斜。虫丝悬古树，鸟迹印晴沙。山背云移石，林根露泫花。眼前秋色好，幽兴在烟霞。
由万安山行回赣途中杂咏三首·其三
作者：郭谏臣
朝代：明

雨足山田稔，秋高涧水清。路从云外绕，人在瘴中行。野草齐腰长，幽花照眼明。劳劳苦行役，端只为虚名。
由万安山行回赣途中杂咏三首·其二
作者：郭谏臣
朝代：明

飞盖行山径，穿松过野桥。雾连江树暝，天接岭云遥。过客多随伴，居民半是樵。前行无传舍，借榻度今宵。
留城怀古
作者：郭谏臣
朝代：明

夜泊古留城，河流接汉清。昔人不可作，兹地只留名。祠带寒烟色，庭多落叶声。功成轻万户，千载仰高情。
病中口号
作者：郭谏臣
朝代：明

雨后花香入院清，閒来心境绝将迎。一庭修竹红尘远，竟日唯闻鸟雀声。
病起小斋即事
作者：郭谏臣
朝代：明

不到名园久，春残花事稀。林香还入坐，草色欲沾衣。乔木干青汉，层台落翠微。平生耽胜赏，日暮竟忘归。
登七十二峰阁夜宿顾山人家
作者：郭谏臣
朝代：明

闻说桃源万树花，遨游端为惜春华。烟霞深闭仙人宅，鱼鸟偏邻处士家。湖面流光浮日去，山围断处倚云遮。杖头剩有青蚨在，绿酒频沽不用赊。
登上方寺
作者：郭谏臣
朝代：明

路入楞伽寺，明湖映远峰。两崖松桧合，一径薜萝封。亭逼青霄近，林藏绿荫浓。开樽共吟眺，烟树暮重重。
登庐山凌虚阁
作者：郭谏臣
朝代：明

高阁玲珑倚太虚，恍然身若在蓬壶。开窗夜欲扪牛斗，俯槛时看走兔乌。林外天花凝宝树，檐前仙霭拥香炉。凭高极目秋天远，汉水湘山半有无。
登报国寺毗卢阁
作者：郭谏臣
朝代：明

毗卢高阁倚层云，仗剑閒登日未曛。万顷烟霞天外落，九重城阙望中分。雪晴山色当窗见，风动铃声下界闻。徙倚阑干时纵目，皇都佳气正氤氲。
登虞山拂水岩高台
作者：郭谏臣
朝代：明

解官已作吴中隐，携客同登湖上台。峭壁日穿云窦破，飞泉风拂雨珠来。山光绕户开图画，湖景浮空落酒杯。乘兴久？酩酊醉，林间好鸟莫频催。
登虞山拂水岩高台
作者：郭谏臣
朝代：明
体裁：七言律诗

解官已作吴中隐，携客同登湖上台。峭壁日穿云窦破，飞泉风拂雨珠来。山光绕户开图画，湖景浮空落酒杯。乘兴久�酩酊醉，林间好鸟莫频催。
登虞山望湖亭
作者：郭谏臣
朝代：明

湖霁浮银镜，山围列翠屏。层台临拂水，曲涧似兰亭。莺语岩花媚，龙归洞草腥。危阑群胜集，独坐酒初醒。
省中秋晚即事
作者：郭谏臣
朝代：明

斜日薄西山，幽斋梦初醒。窗虚隙照明，室静炉烟冷。老圃带秋容，疏林淹暮景。省中出每迟，松落空阶影。
看童子种豆
作者：郭谏臣
朝代：明

傍檐时艺豆，插竹便成篱。蔓引清风入，花凝晓露滋。先秋凉瑟瑟，带月影离离。相对茅茨下，幽居兴在兹。
睡起
作者：郭谏臣
朝代：明

客舍萧条日正长，绿窗梦破黄鹂语。分明身在故乡游，枕上思亲泪如雨。
秋夜与徐兵宪东轩小坐
作者：郭谏臣
朝代：明

桂香庭院酒微醺，戍鼓迟迟夜欲分。对客披襟还促席，呼童煮茗更论文。风摇烛影当轩曙，露冷蛩声到处闻。此夕相过投辖饮，真成下榻为徐君。
秋夜书斋独宿
作者：郭谏臣
朝代：明

泽国秋将尽，书斋夜欲分。孤灯悬壁照，落叶隔窗闻。啼月乌栖树，随风雁入云。寒衾清不寐，耿耿惜离群。
秋夜独处怀内
作者：郭谏臣
朝代：明

天远凤楼空，风清鸳帐冷。不寝起凭栏，月落孤松影。
秋夜起坐
作者：郭谏臣
朝代：明

忽惊秋思动凉飙，起坐幽斋夜寂寥。月色半窗天欲曙，秋声满院暑全消。虚名世上真成梦，隐士山中早见招。况复官閒公事少，自惭无补圣明朝。
秋日与客同登灵岩二首
作者：郭谏臣
朝代：明

破晓登危巘，行行入翠微。琴台松韵细，香径露华晞。地僻幽花吐，池晴浴鸟飞。投閒寻古迹，竟日自忘归。灵岩携上客，石磴倩僮扶。掬水临双井，凭高瞰五湖。烟霞迷古洞，霄汉插浮图。此地三年别，重来兴不孤。
秋日与客同登灵岩二首·其一
作者：郭谏臣
朝代：明

破晓登危巘，行行入翠微。琴台松韵细，香径露华晞。地僻幽花吐，池晴浴鸟飞。投閒寻古迹，竟日自忘归。
秋日与客同登灵岩二首·其二
作者：郭谏臣
朝代：明

灵岩携上客，石磴倩僮扶。掬水临双井，凭高瞰五湖。烟霞迷古洞，霄汉插浮图。此地三年别，重来兴不孤。
秋日与蒋使君同游黄公涧
作者：郭谏臣
朝代：明

登高行憩树，扫石坐听泉。林谷含秋色，村墟起暮烟。亭依青嶂曲，酒送白云边。饮罢天将暝，归舟醉欲眠。
秋日与袁太常顾水部蒋高凉同集徐鸿胪园亭
作者：郭谏臣
朝代：明

水国新秋日，园亭欲暮时。渚莲香荏苒，烟树影参差。林际月生早，花间客去迟。疏狂晋山简，日醉习家池。
秋日同王佥宪刘大参游石屋洞天仙台
作者：郭谏臣
朝代：明

长松十里路盘旋，石屋深藏古洞天。林下诸僧閒白日，空中孤鹤下苍烟。青山社许陶彭泽，丹灶砂逢葛稚川。最爱曲江花里伴，一樽潦倒白云边。
秋日姚山人自楚适岭南道经虔中过访赠别二首
作者：郭谏臣
朝代：明

夙有烟霞兴，空惭湖海游。怜君渡湘水，访我到虔州。龙剑元珍重，蠙珠岂暗投。大庾明月夜，相约一登楼。久向吴中卧，今为岭外行。风尘千里客，琴剑一书生。瘴海秋将尽，关山月自明。莫愁途路险，南越已销兵。
秋日姚山人自楚适岭南道经虔中过访赠别二首·其一
作者：郭谏臣
朝代：明

夙有烟霞兴，空惭湖海游。怜君渡湘水，访我到虔州。龙剑元珍重，蠙珠岂暗投。大庾明月夜，相约一登楼。
秋日姚山人自楚适岭南道经虔中过访赠别二首·其二
作者：郭谏臣
朝代：明

久向吴中卧，今为岭外行。风尘千里客，琴剑一书生。瘴海秋将尽，关山月自明。莫愁途路险，南越已销兵。
秋日寄高大参省丈
作者：郭谏臣
朝代：明

当年铨署并为郎，此日天涯各一方。雁度吴江秋色远，思君不见断人肠。
秋日方司训过访二首
作者：郭谏臣
朝代：明

雨过园林后，新凉满树梢。劳君携杖履，访我扣衡茅。水槛横渔艇，松门隐鹤巢。故人同笑语，尘网暂时抛。地僻少来客，居閒时不冠。孤亭浮水面，乔木上云端。雨滴琴樽润，风清枕簟寒。呼僮絷君马，信宿且盘桓。
秋日方司训过访二首·其一
作者：郭谏臣
朝代：明

雨过园林后，新凉满树梢。劳君携杖履，访我扣衡茅。水槛横渔艇，松门隐鹤巢。故人同笑语，尘网暂时抛。
秋日方司训过访二首·其二
作者：郭谏臣
朝代：明

地僻少来客，居閒时不冠。孤亭浮水面，乔木上云端。雨滴琴樽润，风清枕簟寒。呼僮絷君马，信宿且盘桓。
秋日水竹居杂咏二首
作者：郭谏臣
朝代：明

小景开园圃，层轩俯碧池。捲帘看雨竹，扫径摘秋葵。社燕辞巢去，寒蝉抱叶悲。幽栖多野意，似与道人期。晨兴方冠栉，旭日到柴门。水涨知鱼乐，林深厌雀喧。秋光来远嶂，爽气满幽轩。近学汉阴老，忘机日灌园。
秋日水竹居杂咏二首·其一
作者：郭谏臣
朝代：明

小景开园圃，层轩俯碧池。捲帘看雨竹，扫径摘秋葵。社燕辞巢去，寒蝉抱叶悲。幽栖多野意，似与道人期。
秋日水竹居杂咏二首·其二
作者：郭谏臣
朝代：明

晨兴方冠栉，旭日到柴门。水涨知鱼乐，林深厌雀喧。秋光来远嶂，爽气满幽轩。近学汉阴老，忘机日灌园。
秋日登滕王阁
作者：郭谏臣
朝代：明

高阁崔巍入太清，閒来登眺不胜情。开帘山向樽前落，俯槛云疑衣上生。夕照霞飞红欲敛，秋江水涨绿初平。乾坤纳纳堪容我，愧缚悠悠世上名。
秋日过云间谒少师徐公
作者：郭谏臣
朝代：明

江乡秋色满东篱，相国归来鬓已丝。试问华亭明月夜，鹤声谁似漏声迟。
秋日郭参戎携酒过袁侍御园亭小坐
作者：郭谏臣
朝代：明

柱史今何在，园亭秋气清。小山浮水出，孤月浸空明。池映寒花影，庭多落叶声。移樽醉山简，对景不胜情。
秋日都门送别有感
作者：郭谏臣
朝代：明

为送南归客，翻怜北驻人。白云凝望远，华发共愁新。落日湖南橘，秋风江上莼。何时返初服，吾亦任吾真。
秋日閒居书感
作者：郭谏臣
朝代：明

柴扉终日掩，苔径少人过。中夜凉风发，空阶落叶多。感时休浩叹，对酒且高歌。百岁浮生计，浑如一掷梭。
秋日閒登斋阁
作者：郭谏臣
朝代：明

斋居少尘事，散帙独登楼。疏柳江城暮，孤云岭徼秋。凉风清客思，夕籁动乡愁。徙倚还因懒，朱帘不上钩。
秋晚南园二绝
作者：郭谏臣
朝代：明

亭俯曲池中，人归残照里。夹岸芙蓉花，盈盈隔秋水。幽栖谢俗缘，僻性耽清赏。醉后步苍苔，东林月初上。
秋晚南园二绝·其一
作者：郭谏臣
朝代：明

亭俯曲池中，人归残照里。夹岸芙蓉花，盈盈隔秋水。
秋晚南园二绝·其二
作者：郭谏臣
朝代：明

幽栖谢俗缘，僻性耽清赏。醉后步苍苔，东林月初上。
秋晚有怀吴中故人
作者：郭谏臣
朝代：明

向晚长安道，秋风思故人。十年鸡肋味，终日马蹄尘。目送天边鸟，心悬湖上莼。山中旧相识，安得更相亲。
秋晚梁溪道中
作者：郭谏臣
朝代：明

向晚梁溪道，秋光满画船。山明低落日，波净倒涵天。远市分残雨，丛林起暮烟。同行俱故旧，杯酒共留连。
秋晚虎邱山楼小坐
作者：郭谏臣
朝代：明

水国深秋景，山楼薄暮时。閒寻兰若客，同醉菊花卮。草木行看变，云林似有期。笙歌声正沸，归棹未云迟。
秋晚过城南别业
作者：郭谏臣
朝代：明

不到城南久，秋风动草堂。空阶梧坠叶，别院桂生香。鸟迹侵书牖，蛛丝绕屋梁。水亭清晏处，随意引壶觞。
秋晚过西山别业
作者：郭谏臣
朝代：明

舣棹临湖曲，穿云过岭西。乱蛩吟露切，归鸟度烟迷。天敛残霞尽，峰悬落日低。山斋行欲到，分火借青藜。
稽范堂怀张幼于
作者：郭谏臣
朝代：明

范相幽栖处，风流几百年。清芬遗后代，华构景前贤。夜送吴山月，晨分笠泽烟。何时共公子，归老石湖边。
穆宗登遐书感
作者：郭谏臣
朝代：明

闻说君王弃万几，孤臣千里泪沾衣。鼎湖此日乘龙去，蜀地何年化鸟归。晓兔空从金殿落，秋萤时向玉阶飞。遥知弓剑桥山畔，曙色苍茫薤露微。
立夏日后苑漫题
作者：郭谏臣
朝代：明

倏忽流光春又徂，朝来病骨强支吾。轻烟风飏时高下，细雨云移乍有无。深竹莺迁帘外语，平湖鸟下镜中呼。景随物换留无计，断送馀生酒一壶。
立春日江上写怀
作者：郭谏臣
朝代：明

俯仰乾坤里，悠然著此身。清时去廊庙，终岁客风尘。腰下黄金贵，簪中白发新。年光如过隙，今日又逢春。
立秋日饮刘公幕府
作者：郭谏臣
朝代：明

幕府初开宴，凭轩花竹幽。凉风时自至，酷暑坐来收。脍送银丝细，觞飞玉液流。夕阳宾客散，蝉噪已惊秋。
端阳前一日省中即事
作者：郭谏臣
朝代：明

梅天雨初霁，烟景尚依稀。曲槛摇新绿，高檐送落晖。吏从宫漏散，鸟向御林归。来日沧江上，龙舟竞欲飞。
端阳后一日同省中诸丈游陈戚畹别墅
作者：郭谏臣
朝代：明

自怜诗骨懒朝参，乞假登临喜盍簪。绿树团阴多映水，青山入晓半浮岚。坐中冠盖人争羡，物外烟霞性所耽。对景浑忘身是客，依稀风物似江南。
端阳日对雨小坐
作者：郭谏臣
朝代：明

江郭逢端午，轩窗风雨凉。呼童收药裹，与客醉蒲觞。入座榴花媚，侵衣艾叶香。追思当日事，赐扇沐恩光。
竹梧书舍晓起
作者：郭谏臣
朝代：明

红日三竿睡起迟，幽栖原与性适宜。满庭落叶秋深后，绕屋寒花兴到时。短褐漫同逋客散，浊醪拟赴野人期。一辞京国归桑梓，理乱经年总不知。
竹梧书院晨起
作者：郭谏臣
朝代：明

日高三丈迟迟起，阑干曲曲人频倚。秋风落叶满庭除，呼童扫叶收梧子。
竹梧轩晨起
作者：郭谏臣
朝代：明

夜饮归来晚，晨眠起较迟。日高烟未散，春入鸟先知。自觉心如水，宁言鬓似丝。疏狂时共弃，独乐复何疑。
紫薇花为风雨所伤
作者：郭谏臣
朝代：明

庭花烂熳十旬红，绝胜春英二月中。底事夜来风雨恶，胭脂零落粉墙东。
经牧野吊比干墓
作者：郭谏臣
朝代：明

牧野荒荒落日低，愁云深锁比干祠。宁将血溅商家土，忍见头悬太白旗。麦秀春郊麋鹿走，花残夜月杜鹃悲。古来忠直多磨灭，千载令人泪满颐。
经韩信旧城
作者：郭谏臣
朝代：明

淮阴城久废，千载忆王孙。古木愁云起，荒原落日昏。路埋荆棘底，碑杂藓苔痕。一饭曾图报，能忘返哺恩。
胥江送陈明府入觐兼寄申王韩三内翰二首
作者：郭谏臣
朝代：明

送客胥江别，微茫烟景分。舟前见新月，天际敛轻云。夙有林泉兴，惭无竹帛勋。封书寄朝贵，应念久离群。数载江乡卧，曾无政府书。未须嗟失马，久已愿焚鱼。啸傲乾坤阔，优游岁月徂。故人俱侍从，肯忆病相如。
胥江送陈明府入觐兼寄申王韩三内翰二首·其一
作者：郭谏臣
朝代：明

送客胥江别，微茫烟景分。舟前见新月，天际敛轻云。夙有林泉兴，惭无竹帛勋。封书寄朝贵，应念久离群。
胥江送陈明府入觐兼寄申王韩三内翰二首·其二
作者：郭谏臣
朝代：明

数载江乡卧，曾无政府书。未须嗟失马，久已愿焚鱼。啸傲乾坤阔，优游岁月徂。故人俱侍从，肯忆病相如。
自乐平过德兴县道经梅岩洞停舆入游内有龙耳卧龟石鹿石燕仙田覆船诸物因赋二律
作者：郭谏臣
朝代：明

山行逢野叟，引我入仙源。龙耳浮云气，龟文杂藓痕。辟来多岁月，别置一乾坤。去后重回首，烟霞锁洞门。纡曲空山道，深藏古洞天。鹤巢千岁树，龙滴四时泉。无复烧丹灶，空馀种玉田。挂冠来此隐，尽可学延年。
自乐平过德兴县道经梅岩洞停舆入游内有龙耳卧龟石鹿石燕仙田覆船诸物因赋二律·其一
作者：郭谏臣
朝代：明

山行逢野叟，引我入仙源。龙耳浮云气，龟文杂藓痕。辟来多岁月，别置一乾坤。去后重回首，烟霞锁洞门。
自乐平过德兴县道经梅岩洞停舆入游内有龙耳卧龟石鹿石燕仙田覆船诸物因赋二律·其二
作者：郭谏臣
朝代：明

纡曲空山道，深藏古洞天。鹤巢千岁树，龙滴四时泉。无复烧丹灶，空馀种玉田。挂冠来此隐，尽可学延年。
自云间过嘉善访金明府不遇
作者：郭谏臣
朝代：明

停桡夜听华亭鹤，放棹晨披槜李云。日暮孤帆天际落，路迷何处访神君。
自仪真舟行大江
作者：郭谏臣
朝代：明

水拍春空一镜明，画船风捲片帆轻。金山云护江心寺，铁瓮天低京口城。两岸树摇烟浪阔，中流日照海潮平。晚来忽听传呼语，知有江南津吏迎。
自常山抵玉山途中作
作者：郭谏臣
朝代：明

乱山青四合，江浙路中分。草露沾香径，松风扫白云。遥趋南赣檄，深愧北山文。士女道旁立，相看旧使君。
自江都晚抵仪真
作者：郭谏臣
朝代：明

孤槎薄暮向江城，千里江流一镜平。沙岸树摇寒月影，篷窗风送夜涛声。坐翻芸叶移时久，閒剪灯花达曙明。三载离乡今渐迩，漫劳终日讣归程。
自茅峰回赴丹阳
作者：郭谏臣
朝代：明

春山青不了，回首望空迷。落絮黏蛛网，残红逐马蹄。人行香雾里，路转画桥西。为阻连宵雨，游人半未齐。
自赣抵万安舟中遣兴
作者：郭谏臣
朝代：明

一棹春江上，东归似季鹰。自怜同白璧，忽尔避青蝇。非是嫌官缚，多应免盗憎。海天鸿独举，万里任鶱腾。
自都门北望永陵有感
作者：郭谏臣
朝代：明

破晓辞金殿，冲寒出玉京。中天日渐午，西岭雪初晴。云护园陵迥，沙铺辇路平。先朝旧臣子，哀感不胜情。
舟中偶述
作者：郭谏臣
朝代：明

虔台游倦即归耕，踪迹浑如水上萍。遁世何须歌白石，养生惟喜诵黄庭。诗当月下偏催和，酒向花前不放停。自是江乡容傲吏，许谁遥应少微星。
舟中喜晴
作者：郭谏臣
朝代：明

夜向篷窗听雨眠，朝来时喜乍晴天。风生野店青帘飏，露浥沙堤锦缆牵。花气氤氲蒸晓日，柳丝婹袅弄轻烟。乡关自恨归来晚，狼藉春光在客边。
舟中夜雨
作者：郭谏臣
朝代：明

轻舟依野渡，短褐坐深更。千里乡关思，孤灯夜雨声。酒冲愁未散，诗与梦俱清。翻忆朝参日，泥涂倩马行。
舟中寄贵州滕宪副同年
作者：郭谏臣
朝代：明

忆昔同为选部郎，可怜别后各参商。一封书寄南飞雁，万里随风到贵阳。
舟中晓起
作者：郭谏臣
朝代：明

两岸桃花夹水流，一樽时醉木兰舟。多情最是三春梦，夜夜遥从故国游。
舟中晚眺
作者：郭谏臣
朝代：明

凉风天末起，湖上送归桡。返照和烟暝，残虹带雨消。孤村时吠犬，深树已鸣蜩。坐看东山月，相将不待邀。
舟中晚眺
作者：郭谏臣
朝代：明

湖上西风锦缆开，晴沙白石水萦回。蓼花洲转河桥曲，落日渔舟荡桨来。
舟中晚眺
作者：郭谏臣
朝代：明

落日低沉阁，残霞倒浸江。轻帆晴片片，归鸟暮双双。酒兴随时发，诗魔未肯降。閒心对流水，独立倚篷窗。
舟中晨起
作者：郭谏臣
朝代：明

破晓船争发，日高人晏眠。因酣吴市酒，思煮惠山泉。鸟去青云外，帆飞绿水前。终朝困尘网，到此独悠然。
舟中望惠山
作者：郭谏臣
朝代：明

往返梁溪道，开帘见惠山。遥怜多胜槩，恨不及跻攀。云壑清泉冷，松门白日閒。狂游今不倦，极目只空还。
舟中苦雨
作者：郭谏臣
朝代：明

水国偏多雨，篷窗日日阴。江声随白浪，烟景翳青林。渔父茅茨湿，鲛人窟宅深。丰凶关国计，对此独沈吟。
舟中重送陆山人
作者：郭谏臣
朝代：明

日暮滕王阁，归途此地分。江空帆度影，海阔雁离群。故里同明月，遐方多白云。一官匏系此，声迹未曾闻。
舟发云间
作者：郭谏臣
朝代：明

晓发云间驿，风生水国秋。潮痕平两岸，帆影漾中流。共泛杯中蚁，閒看水上鸥。何时脱尘鞅，虾菜五湖舟。
舟发娄门夜抵昆山
作者：郭谏臣
朝代：明

扬舲过湖曲，沽酒近唯亭。娄水浮烟白，昆山拥县青。乱鸦栖暝树，飞鸟下寒汀。夜傍渔舟宿，时闻虾菜腥。
舟抵赣城水西驿二首
作者：郭谏臣
朝代：明

仗节临江右，鸣驺过水西。貔貅当路拥，旌旆拂云齐。列嶂青环郭，平沙白满堤。倚阑时纵目，江草暮萋萋。一棹四千里，兹晨抵赣州。岭云笼树暝，江水抱城流。鸟度烟林晚，蝉鸣幕府秋。苍生空属望，此意未能酬。
舟抵赣城水西驿二首·其一
作者：郭谏臣
朝代：明

仗节临江右，鸣驺过水西。貔貅当路拥，旌旆拂云齐。列嶂青环郭，平沙白满堤。倚阑时纵目，江草暮萋萋。
舟抵赣城水西驿二首·其二
作者：郭谏臣
朝代：明

一棹四千里，兹晨抵赣州。岭云笼树暝，江水抱城流。鸟度烟林晚，蝉鸣幕府秋。苍生空属望，此意未能酬。
舟次凤凰山对月有感
作者：郭谏臣
朝代：明

凤凰山下系孤舟，坐爱冰轮涌碧流。雨过柳塘凉入夜，风生荻渚景疑秋。鬓华老去知难再，心赤年来愧未酬。十载风霜淹宦辙，凄凉风木使人愁。
舟次唐行
作者：郭谏臣
朝代：明

江乡逢暮春，一棹舣沙滨。客路看飞絮，行厨荐绿蘋。冠裳时暂远，鱼鸟渐相亲。长啸乾坤里，悠然著此身。
舟次嘉善县漫兴二首
作者：郭谏臣
朝代：明

江郭怜孤往，西风洒客裳。雨晴林叶润，日暖稻花香。白发催年迈，沧洲引兴长。鲈鱼秋正好，归思不能忘。返棹孤城下，轻云近女墙。槿红初过雨，橘绿未经霜。景物看来变，浮生祇自忙。冯唐真易老，白首尚为郎。
舟次嘉善县漫兴二首·其一
作者：郭谏臣
朝代：明

江郭怜孤往，西风洒客裳。雨晴林叶润，日暖稻花香。白发催年迈，沧洲引兴长。鲈鱼秋正好，归思不能忘。
舟次嘉善县漫兴二首·其二
作者：郭谏臣
朝代：明

返棹孤城下，轻云近女墙。槿红初过雨，橘绿未经霜。景物看来变，浮生祇自忙。冯唐真易老，白首尚为郎。
舟行三江口占
作者：郭谏臣
朝代：明

万顷沧浪映远空，布帆斜挂夕阳红。秋来每动江湖兴，拟著荷衣伴钓翁。
舟过白沙驿
作者：郭谏臣
朝代：明

向晚江城霁，扬舲过白沙。风尘千里客，烟火万人家。帘捲山光入，帆随日影斜。重游今十载，空复惜年华。
舟过胥门书感
作者：郭谏臣
朝代：明

旭日晴堪爱，寒山青不收。城临伍相庙，水落百花洲。耻作依人鸟，甘为浪迹鸥。有怀千古恨，空羡五湖游。
舣舟灵殿寺与客同探梅花
作者：郭谏臣
朝代：明

泽国春阴久，梅花尚未开。疏枝含玉蕊，清影落瑶台。客舫移樽至，僧厨进茗来。不须催几席，随意坐莓苔。